qundao/data-zh-poetry huggingface dataset:
慧岩将赋归小酌话别·其三
作者：韩邦奇
朝代：明

多难知交谊，离筵倍感怀。江山真得友，花鸟欲忘骸。圣代恩波阔，高名物理乖。先机今勇退，尘绊愧吾侪。
慧岩将赋归小酌话别·其二
作者：韩邦奇
朝代：明

庭竹暝烟乱，江云野鹤还。山光梁水外，鸟哢武林间。得著先收局，耽春欲问山。悬知非俗驾，世路自漫漫。
慧岩将赋归小酌话别·其四
作者：韩邦奇
朝代：明

云净天光远，江空别意长。骊歌闻柳外，祖席醉花旁。夜雨他年梦，巅崖此日缰。欲归归便得，洛渭正沧沧。
慰遣严州士民·时调江西奏免进贡章下
作者：韩邦奇
朝代：明

匪才尸素圣思深，士庶何劳泪满襟。明主昌言神禹度，斯民直道葛天心。还看匣有平津剑，更喜囊无暮夜金。惆怅此时不忍去，且维轻舸越江浔。
折桂令·金陵
作者：韩邦奇
朝代：明

上高城、叹息金陵。望不尽、万树楸梧，何处是、六代宫庭。陈宋繁华，齐梁文藻，王谢流风，都做了、一场话柄。还落不得，半个虚名。只有那、江汉多情。依旧朝宗，寂寞杀、夜半石头，潮打空城。
接驾
作者：韩邦奇
朝代：明

千步廊边集佩环，宝香红雾袭朝班。天街风煖闻韶乐，仙仗云低识圣颜。圭璧承休来五福，黄朱昭德列千蛮。书生过计真迂腐，犹说虞廷尚克艰。
斋居 时隶司徒卿 其一
作者：韩邦奇
朝代：明
体裁：五言律诗

奉天承帝戒，东省肃斋居。竹荫春阶月，灯明夜榻书。天风传禁漏，郊露湿銮舆。清晓朝班事，兢兢整佩琚。
斋居 时隶司徒卿 其二
作者：韩邦奇
朝代：明
体裁：五言律诗

暮鸦巢树定，春望正漫漫。月夜地曹静，风郊天仗寒。万年周社稷，百辟汉衣冠。深愧书生腐，惟馀一寸丹。
斋居·时隶司徒卿
作者：韩邦奇
朝代：明

奉天承帝戒，东省肃斋居。竹荫春阶月，灯明夜榻书。天风传禁漏，郊露湿銮舆。清晓朝班事，兢兢整佩琚。暮鸦巢树定，春望正漫漫。月夜地曹静，风郊天仗寒。万年周社稷，百辟汉衣冠。深愧书生腐，惟馀一寸丹。
新水令带过折桂令·别仲华进士辛巳
作者：韩邦奇
朝代：明
体裁：曲

晓亭三叠奏阳关。共离情、春愁黯黯。莺声遥入座，花气细侵帘。梅雨无端。把韶光一夜换。休怪我、懒上雕鞍。量这些、过隙浮踪，消几度、千里关山。柳折金丝，酒斟玉斝，诗满云笺。魏俊逸，才高子建。晋风流，年少潘安。苑草芊芊。渭水川川二句佳景也。也知到后会多期，再来时，只怕我、两鬓斑斑。
新水令带过折桂令·秋思客
作者：韩邦奇
朝代：明
体裁：曲

窗风雨苦潇潇。几番将、离魂惊觉协叫。晚沙秦苑迥，秋水灞陵遥。极目迢迢。又天涯一夜晓。短发彫、搔病不相饶。愁不相饶。为病多、减了酒量，为愁多、瘦了诗腰。酒量减，刘伶潦倒。诗腰瘦，庾信萧条。雁下空壕。叶落庭皋。不晓事、草砌寒蛩，夜深时、絮絮叨叨。
春岗
作者：韩邦奇
朝代：明

岗自嵩高发，春来旺气生。卿云千树合，修竹万竿清。汉野曾龙卧，周岐有凤鸣。地灵久融结，今日见钟英。
晋溪
作者：韩邦奇
朝代：明

峨峨太原山，混混晋溪水。山有合抱材，水有蛟螭起。合抱作栋梁，蛟螭兴云雨。栋梁无条枝，云雨或愆期。造化有不能，物岂无参差。奋飞从神龙，未必乏行施。遽命许旌阳，我心实伤悲。
晋阳致仕·时年四十五
作者：韩邦奇
朝代：明

封章七上许归田，深感皇恩自九天。衰病岂缘三黜直，迂庸敢谓二疏贤。山园赤枣堪酿酒，家沼金鳞不用钱。更有云霄南去雁，相随同到华峰前。
晚下竹竿坡趋灵石
作者：韩邦奇
朝代：明

万壑林涛似海波，驱车晚下竹竿坡。无边赤叶愁中见，几度黄花客里过。蓬鬓还逢秋色改，归心偏傍月明多。到家不用鲈鱼美，半亩蔬园十亩禾。
晚至沁州书怀
作者：韩邦奇
朝代：明

昔岁蒲关度，淹留直至今。病来改蓬鬓，春到益乡心。万壑迷寒雨，孤城隔远林。须臾悲角起，怅望一沾襟。
木兰花慢·重阳
作者：韩邦奇
朝代：明

碧梧寒景物，呈秋象、好秋光。正玉雁南飞，金风西动，白露含霜。瓶中茱萸酒绿，东篱下还见菊花黄。试问人间佳节，一年几度重阳。共知音一醉紫。霞觞得徜徉。便短发、萧萧从渠落帽，也自无妨。龙山高人已往，看龙山依旧晚苍苍。乐处须开笑口，休思身在他乡。
杂兴 癸夘九月也 其一
作者：韩邦奇
朝代：明
体裁：七言律诗

面拜龙章下玉墀，虎头关上督边师。几年沙漠无消息，万里河山足护持。雪满红崖春寂寂，秋高紫塞草离离。即今多病成衰谢，却学书生日课诗。
杂兴 癸夘九月也 其七
作者：韩邦奇
朝代：明
体裁：七言律诗

几上封章学治安，迂疏无补却悬冠。秦川秋晚花仍发，晋野春深血未乾。圣主几年劳侧席，将军何日独登坛。病来深愧双函剑，日日扶藜看药阑。
杂兴 癸夘九月也 其三
作者：韩邦奇
朝代：明
体裁：七言律诗

萧萧华发已桑榆，五十年来一病躯。三度草庐天诏下，两番圜土圣恩殊。栖迟岁月惭明世，俯仰乾坤笑腐儒。匡济曾无纤芥力，空教三径屡荒芜。
杂兴 癸夘九月也 其二
作者：韩邦奇
朝代：明
体裁：七言律诗

西风瑟瑟雨疏疏，木落沙寒叹索居。无奈琴樽聊共汝，却看花鸟转愁予。年年九日移食枕，处处三关报羽书。独卧青山秋欲暮，两河戎马几时除。
杂兴 癸夘九月也 其五
作者：韩邦奇
朝代：明
体裁：七言律诗

形胜杭州天下先，曾持宪节共群贤。江分吴越连沧海，云拥金衢入楚天。文献彬彬三道议，忠邪历历万人传。他年青史谁收拾，莫使浮名负简编。
杂兴 癸夘九月也 其八
作者：韩邦奇
朝代：明
体裁：七言律诗

数年戎马满关河，鲁督提兵夜又过。塞外生俘今几万，云中甲士近如何。曾闻汉将旌旗远，谩说边庭战骑多。咫尺太原接畿辅，莫教戎马渡滹沱。
杂兴 癸夘九月也 其六
作者：韩邦奇
朝代：明
体裁：七言律诗

虚名误入蓬瀛选，侍讲常依日月边。云拂翠华开宝扇，香飘御几展缃编。昌期景运逢千载，周诰虞谟达九天。遥忆秋来炎暑退，定开春殿御经筵。
杂兴 癸夘九月也 其四
作者：韩邦奇
朝代：明
体裁：七言律诗

四海风尘多战伐，十年踪迹漫林丘。寻山问水成头白，絮柳飞花过眼愁。见说长河是天险，坐看敌骑亦安流。休将白眼轻班卫，金印空悬万户侯。
杂兴·癸夘九月也
作者：韩邦奇
朝代：明

面拜龙章下玉墀，虎头关上督边师。几年沙漠无消息，万里河山足护持。雪满红崖春寂寂，秋高紫塞草离离。即今多病成衰谢，却学书生日课诗。西风瑟瑟雨疏疏，木落沙寒叹索居。无奈琴樽聊共汝，却看花鸟转愁予。年年九日移食枕，处处三关报羽书。独卧青山秋欲暮，两河戎马几时除。萧萧华发已桑榆，五十年来一病躯。三度草庐天诏下，两番圜土圣恩殊。栖迟岁月惭明世，俯仰乾坤笑腐儒。匡济曾无纤芥力，空教三径屡荒芜。四海风尘多战伐，十年踪迹漫林丘。寻山问水成头白，絮柳飞花过眼愁。见说长河是天险，坐看敌骑亦安流。休将白眼轻班卫，金印空悬万户侯。形胜杭州天下先，曾持宪节共群贤。江分吴越连沧海，云拥金衢入楚天。文献彬彬三道议，忠邪历历万人传。他年青史谁收拾，莫使浮名负简编。虚名误入蓬瀛选，侍讲常依日月边。云拂翠华开宝扇，香飘御几展缃编。昌期景运逢千载，周诰虞谟达九天。遥忆秋来炎暑退，定开春殿御经筵。几上封章学治安，迂疏无补却悬冠。秦川秋晚花仍发，晋野春深血未乾。圣主几年劳侧席，将军何日独登坛。病来深愧双函剑，日日扶藜看药阑。数年戎马满关河，鲁督提兵夜又过。塞外生俘今几万，云中甲士近如何。曾闻汉将旌旗远，谩说边庭战骑多。咫尺太原接畿辅，莫教戎马渡滹沱。
杂意
作者：韩邦奇
朝代：明

昆岗峻且崇，凿出双玉华。磨之劳沙石，坚好无纤瑕。制为双玎珰，组以杂玄黄。其价且万镒，以佩君子裳。贵阳长灵杉，千章百尺高。秋来动风色，云外起天涛。负此栋梁材，生之万山隈。世无鲁公输，千载委荆莱。金门多良竹，春风生新枝。猗猗青且坚，薄言一采之。物用各各殊，感之重嗟吁。或为虞廷箫，或为吴姬竽。灼灼槛中花，日结红芳友。惜此妍丽资，隳折佳人手。幽草涧边生，春发秋还荣。三叹牺牛身，使我泪沾缨。
杂意·其一
作者：韩邦奇
朝代：明

昆岗峻且崇，凿出双玉华。磨之劳沙石，坚好无纤瑕。制为双玎珰，组以杂玄黄。其价且万镒，以佩君子裳。
杂意·其三
作者：韩邦奇
朝代：明

金门多良竹，春风生新枝。猗猗青且坚，薄言一采之。物用各各殊，感之重嗟吁。或为虞廷箫，或为吴姬竽。
杂意·其二
作者：韩邦奇
朝代：明

贵阳长灵杉，千章百尺高。秋来动风色，云外起天涛。负此栋梁材，生之万山隈。世无鲁公输，千载委荆莱。
杂意·其四
作者：韩邦奇
朝代：明

灼灼槛中花，日结红芳友。惜此妍丽资，隳折佳人手。幽草涧边生，春发秋还荣。三叹牺牛身，使我泪沾缨。
权店楼
作者：韩邦奇
朝代：明

四月深山似九秋，潇潇寒雨长离愁。仲宣无复荆州意，日暮他乡一倚楼。
李将军和嵩山长平驿韵
作者：韩邦奇
朝代：明

诸镇还推泽潞军，抱真勋业至今闻。秋来故砦迷深草，日暮沙寒生野云。
松崖方都宪号
作者：韩邦奇
朝代：明

乌石山高隔世尘，长松郁郁八千春。暖云不断灵脂结，晴雪初乾老干新。万木惟应梅作使，孤根还许竹为邻。山腰松下茅堂小，中有高翁乐性真。
桐庐舟中
作者：韩邦奇
朝代：明

海天时候乍阴晴，岁晏孤帆逐水程。两岸苍山寒雾合，一江溟雨暮潮生。几年漂泊归心切，万里奔忙宦况轻。深夜茫茫风浪起，推蓬却见月华明。
梅溪赴滇南
作者：韩邦奇
朝代：明

吴江秋雨正潇潇，江上离愁黯不消。万里云山初解缆，十年京国几联镳。乡情不尽阳关酒，客梦还惊越海潮。万里滇池俯金马，征鸿渺渺暮天遥。
梅答宗元
作者：韩邦奇
朝代：明

凌霜傲雪不凡才，直到严冬烂熳开。不为春光便改色，莺莺燕燕莫相猜。
檗谷·王侍郎图
作者：韩邦奇
朝代：明

王子自闽来，揪愀颜色枯。须臾陨双泪，语我檗谷图。旻天覆下土，林鸦亦哺雏。我独失其怙，怀抱泣呱呱。哀此北堂人，青春抚遗孤。中道复弃捐，旻天降虐肤。晨鸡入省视，茕茕鲜盘壶。今也稍丰裕，肥甘逮妻孥。敝庐多寒暑，簟裀无褐蒲。冠裳锡双诰，安得奉桑榆。旻天覆下土，不闻予号呼。桐棺薄如墨，土浅且坟垆。兹能读丧礼，空有龙虎区。朝露零春华，秋霜寒如铺。牲醴亦嘉旨，安得奉庖厨。旻天覆下土，胡戾独予诛。空山柏如金，其味苦如荼。茫茫风木恨，直与乾坤俱。闻之重感伤，为君歌且都。努力树名德，毋愧曾闵徒。
殷谢
作者：韩邦奇
朝代：明

深源与安石，皆为士望宗。天子徵浩入，于以抗桓公。嗟嗟桓晋间，谁复识变通。智哉东山子，苍生戏高崧。感此殷谢事，成败论英雄。
毕尹祈雨有应
作者：韩邦奇
朝代：明

夜半阴云合，滂沱应候霖。参天万竿玉，遍地一犁金。歌舞斯民乐，精诚大尹心。五行洪范传，感应验于今。
水仙子·同州道中怀古
作者：韩邦奇
朝代：明

落花不见采莲舟。乱柳难寻沙苑楼。莎青白冢清明后，长春宫，麋鹿游。把豪华都做了，一望荒丘。长扬坂繁烟埋恨，夕阳亭落日生愁。留不住，渭水东流。
水仙子·秋思
作者：韩邦奇
朝代：明

月娟娟，空上海棠枝。风瑟瑟，催残杨柳丝。露零零，易落梧桐泪，倚西楼，看雁归。隔天涯，万里相思。休说到，梦中是假，暂欢娱，还胜醒时。夜迢迢，梦也还稀。
水仙子·秋思
作者：韩邦奇
朝代：明
体裁：曲

月娟娟，空上海棠枝已无花。风瑟瑟，催残杨柳丝。露零零，易落梧桐泪，倚西楼，看雁归。隔天涯，万里相思。休说到，梦中是假，暂欢娱，还胜醒时。夜迢迢，梦也还稀。
永遇乐·妾薄命
作者：韩邦奇
朝代：明

莺舌轻调，燕泥新缀，蝶梦先醒。篱落谁家，夭桃临水，横放一枝红影。此时无奈，青楼音信，却似瓶沉玉井。叹青春、容易抛掷，早过二分光景。珠帘半捲，银屏独倚，还把云妆重整。检点韶华，娇柳夭桃，谁占东君穷。此君还似，杨花无定，点点和烟芳径。但无言、凭栏悄悄，此心自省。
汉宫春·过骊山山下有华清池温水数泓
作者：韩邦奇
朝代：明

绣岭温泓，自艳妃浴后，池水难澄。至今千年粉臭，百里脂腥。想当时，带得洗儿汤，倾入华清。秦下客、往回过此，风来掩鼻趋行。辱没山灵。并天炉腾。碧地灶烧红，不如浐河飘雪，灞水逆冰。却教人、到与马嵬泥，一样看成。君听取、渔阳鼙鼓，方知哲妇倾城。
沁园春·重阳
作者：韩邦奇
朝代：明

木叶初飞，重楼雁过，又是重阳。有瓶开清洌，樽中酒绿，枝含瘦冷，篱下花黄。佳节难逢，茱萸细看，剧饮高歌总不妨。君听取，但此身粗健，莫更思量。古今总是亡羊。漫得失、输嬴梦一场。看龙山事往，夕阳明灭，楚台人去，烟草荒凉。半瞬流光，百年浮世，回首西风易断肠。对知音，且颓然一醉，山月苍茫。
浙上送邃谷·无涯白石入广五泉明农今复见子伤哉独为四子耶
作者：韩邦奇
朝代：明

知己半零落，生离几怆神。忽逢洛下客，亦是岭南人。时事频相问，忧心未敢陈。京华四千里，回首一沾巾。
浪淘沙·华阴诸生贺翟长教会试
作者：韩邦奇
朝代：明

师道最尊严。绛帐高悬。门前立雪尽英贤。况有文章堪乐与，桃李翩翩。暂且拥青毡。不日鹏抟。明年春满杏花天。圣主临轩亲策士，身上金銮。
清江引·晓秋
作者：韩邦奇
朝代：明

银箭催更天渐晓。金井梧桐落劳。西风小阁寒，残月疏帘照。王仲宣，此际愁多少。绿树满庭清气生。宝鸭消银鼎。风传玉雁声，霜没金蝉影。就不是宋玉，也愁难整。楼上残更鸡叫彻。银蜡还明灭。笛飘别院风，砧急长廊月。萧条庾信愁难说。河汉西倾生白露。三四寒鸦语。黄花月下残，红叶风前舞。张衡到此，把愁添做五。
清江引·晓秋
作者：韩邦奇
朝代：明
体裁：曲

银箭催更天渐晓。金井梧桐落劳协去。西风小阁寒，残月疏帘照。王仲宣，此际愁多少。绿树满庭清气生。宝鸭消银鼎。风传玉雁声，霜没金蝉影。就不是宋玉，也愁难整。楼上残更鸡叫彻。银蜡还明灭。笛飘别院风，砧急长廊月。萧条庾信愁难说。河汉西倾生白露。三四寒鸦语。黄花月下残，红叶风前舞。张衡到此，把愁添做五。
渡桑乾
作者：韩邦奇
朝代：明

少小不知边塞道，雁门闻说在天涯。如今流落桑乾外，南望山阴即是家。
渭滨叟
作者：韩邦奇
朝代：明

西伯本事商，后车载老人。岂期牧之野，空有十乱臣。我独负鹰扬，谈笑诛商辛。峨峨首阳山，其下渭之滨。
满庭芳
作者：韩邦奇
朝代：明

九夏初长，午阴方转，绿檠翠葆团团。芰荷风动，香度画屏前。帘捲昼闲人静，惊心处、时序推迁。三春里，娇莺乳燕，今已老花间。此身还却似，亭池萍泛，飘泊自年年。叹一生、湖海两鬓阑鬖。萧索思乡，王粲更憔悴，多病文园。虚窗下、不堪情况，白日抱琴眠。
满庭芳·洛阳怀古
作者：韩邦奇
朝代：明

深秋旅程。邙山云起，洛浦风生。风悲云惨斜阳映。往事伤情。牛羊坂，是英雄坟冢。禾黍场，是帝王宫庭。今和古，成长梦。只丢下些，虚名虚姓。模糊在、断碑中。
满庭芳·送宗周举人己巳京师
作者：韩邦奇
朝代：明
体裁：曲

阳关柳新。玉河波煖，燕阁协稿春深。斜阳满目增愁闷。别酒重斟。北邙坂，英雄休问。霸陵桥，芳胜休寻。越兜起，离人恨。似这等、浮名绊引。只待长卧华山云。
满庭芳·送宗周举人已已京师
作者：韩邦奇
朝代：明

阳关柳新。玉河波煖，燕阁春深。斜阳满目增愁闷。别酒重斟。北邙坂，英雄休问。霸陵桥，芳胜休寻。越兜起，离人恨。似这等、浮名绊引。只待长卧华山云。
满江红·吴中秋
作者：韩邦奇
朝代：明

时序惊心，庭皋下、梧桐一叶。才回首、春光几许，早来秋色。遥忆去年燕市酒，忽看今夕吴中月。最飘零、无定似浮萍，功名客。江千折，山万叠。壮志寒，归心切。算人间业帐，何时了绝。百岁奔忙愁里过，楚台汉冢君知得若。待黄粱、梦醒始知休，真痴惑。
满江红·哀仲礼
作者：韩邦奇
朝代：明

四野停云，哀猿哭、潇潇渭水。伤心处、青山雨歇，白杨风起。十二楼中谁是主，三千门下空珠履。想当时、雪夜渡冰舟，成何济。五经义，十九史。班马才，关闽志。但萋萋荒冢，寒莎遍地。长夜沉沉何日晓，绵绵此恨何时已。看穹碑、历历写衷肠，千行涕。
满江红·客思
作者：韩邦奇
朝代：明

雪浪连天，还几阵、阴风怒作。正此际、潮生越海，吴江枫落。万里孤舟渔火对，满山溟雨滩声恶。纵瓶中、有酒洌如泉，那堪酌。愁似海，心如烁。多病体，难支阁。说海棠开了，便酬初约。七夕重阳都已过，楚台空负朝云合。望长安、云树阻归程，成萧索。
满江红·广武道中
作者：韩邦奇
朝代：明

漠漠霜天，孤城下、九秋时节。飘零处、寒灯独照，荒山几叠。渺渺长空哀雁叫，凄凄野戍悲笳咽。望秦川、今夜到明朝，头应白。来时候，柳可折。才回首，流芳歇。叹玉关人老，岁光奔迫。代马踏残青海草，塞风吹落云中月。愧浮沉、今已负平生，应悲切。
潞州分司大雨
作者：韩邦奇
朝代：明

忽听千山起迅雷，送来溟雨满霜台。万竿银竹参天发，满院琪花簇地开。坐见乾坤成草昩，俄惊沧海走尘埃。大风不久驱云散，还挽晴光白日回。
灵石道中
作者：韩邦奇
朝代：明

汾水环灵石，苍山落日程。攒峰寒雾结，宿莽暮烟生。牧笛横牛背，樵歌杂雁声。夕阳催去骑，绿树绕行旌。坠叶三秋思，飘蓬万里情。家山渐喜近，人语似秦城。
烛影摇红·端午
作者：韩邦奇
朝代：明

荷绿翻风，榴红斗日端阳节。湖光百里碧波摇，是处华筵列。菰角玉红银白，泛金觞、香蒲琼液。綵悬艾虎，锦夺龙舟，佳人豪客。笑语声諠，谁知此际堪悲咽。骚魂千载尚悠悠，日暮吟湘泽。几点黄梅雨歇。欲怀古、俄成悽恻。不如醉了，还胜似醒时，免烦胸膈。
狱中
作者：韩邦奇
朝代：明

月华如水近中天，脉脉相看夜不眠。湖海萧条家在越，风尘荏苒客居燕。先几今已惭张翰，小雅曾闻悼马迁。此夕感时多少泪，尽随旅梦入云烟。圜土无人昼掩扉，西风吹送雨霏微。愁随落叶萧萧下，心逐行云片片归。万死宁嫌同草木，一官原不为轻肥。平生点检知无愧，尘世何劳较是非。两鬓萧萧百病攻，天涯秋尽且飘蓬。半篱残雨催寒菊，几树酸声下晚松。愁入梦魂归故里，身无羽翼脱樊笼。阴房寂寂人踪少，白日时看鬼火红。重门深锁一灯昏，十载交情此夜论。谏草问君焚几度，穷途见子谪三番。疏窗时有惊风入，晚树犹闻宿鸟喧。咫尺尧天传玉漏，圣明不久布洪恩。落叶西风过短墙，远林疏雨递微凉。三秋松菊乡园在，五夜关河客梦长。世事了知棋一局，年华空负酒盈觞。与君欲学东山卧，十载君恩讵敢忘。瞽言无补圣明时，几箸冰鲜万姓脂。两浙口碑遐迩见，百年心事鬼神知。茫茫谁识成周礼，默默惟观易卦辞。灯下相看成一笑，铁交窗外冷风吹。千里寒城起暮烟，蛩声断续恼人眠。披衣坐对青灯暗，步月愁看白雁还。永夜床头周易在，羁怀云外蜀山连。夏黄记取当年事，闻道应知愧昔贤。
狱中 徐东岩御史 其一
作者：韩邦奇
朝代：明
体裁：五言律诗

多病亲三木，虚名有四知。何能酬圣主，深愧负明时。月落寒砧急，秋高夜漏迟。推枰听鸡唱，故国动相思。
狱中 徐东岩御史 其三
作者：韩邦奇
朝代：明
体裁：五言律诗

窗外萧萧叶，阶前唧唧蛩。夜深人寂寞，天迥月朣胧。愚直逢明世，狂言渎圣聪。拘幽皆自致，敢谓小臣忠。
狱中 徐东岩御史 其二
作者：韩邦奇
朝代：明
体裁：五言律诗

南省名曾并，西台罪有馀。身如罝里兔，命似釜中鱼。痛哭怀宣室，佯狂问卜居。古今一生死，吾道竟何如。
狱中·其一
作者：韩邦奇
朝代：明

月华如水近中天，脉脉相看夜不眠。湖海萧条家在越，风尘荏苒客居燕。先几今已惭张翰，小雅曾闻悼马迁。此夕感时多少泪，尽随旅梦入云烟。
狱中·其七
作者：韩邦奇
朝代：明

千里寒城起暮烟，蛩声断续恼人眠。披衣坐对青灯暗，步月愁看白雁还。永夜床头周易在，羁怀云外蜀山连。夏黄记取当年事，闻道应知愧昔贤。
狱中·其三
作者：韩邦奇
朝代：明

两鬓萧萧百病攻，天涯秋尽且飘蓬。半篱残雨催寒菊，几树酸声下晚松。愁入梦魂归故里，身无羽翼脱樊笼。阴房寂寂人踪少，白日时看鬼火红。
狱中·其二
作者：韩邦奇
朝代：明

圜土无人昼掩扉，西风吹送雨霏微。愁随落叶萧萧下，心逐行云片片归。万死宁嫌同草木，一官原不为轻肥。平生点检知无愧，尘世何劳较是非。
狱中·其五
作者：韩邦奇
朝代：明

落叶西风过短墙，远林疏雨递微凉。三秋松菊乡园在，五夜关河客梦长。世事了知棋一局，年华空负酒盈觞。与君欲学东山卧，十载君恩讵敢忘。
狱中·其六
作者：韩邦奇
朝代：明

瞽言无补圣明时，几箸冰鲜万姓脂。两浙口碑遐迩见，百年心事鬼神知。茫茫谁识成周礼，默默惟观易卦辞。灯下相看成一笑，铁交窗外冷风吹。
狱中·其四
作者：韩邦奇
朝代：明

重门深锁一灯昏，十载交情此夜论。谏草问君焚几度，穷途见子谪三番。疏窗时有惊风入，晚树犹闻宿鸟喧。咫尺尧天传玉漏，圣明不久布洪恩。
狱中·徐东岩御史
作者：韩邦奇
朝代：明

多病亲三木，虚名有四知。何能酬圣主，深愧负明时。月落寒砧急，秋高夜漏迟。推枰听鸡唱，故国动相思。南省名曾并，西台罪有馀。身如罝里兔，命似釜中鱼。痛哭怀宣室，佯狂问卜居。古今一生死，吾道竟何如。窗外萧萧叶，阶前唧唧蛩。夜深人寂寞，天迥月朣胧。愚直逢明世，狂言渎圣聪。拘幽皆自致，敢谓小臣忠。
狱中对棋
作者：韩邦奇
朝代：明

画地为棋局，相看趣亦深。推移惟信手，胜负不关心。得著知秦汉，收枰叹古今。达人观物变，志士惜分阴。
狱中忆五泉舍弟时五泉先以谏下狱罢归
作者：韩邦奇
朝代：明

岂是世间少兄弟，古今宁有此相知。思君尽日应无泪，忆我今宵定有诗。同为逆时逢弃斥，几因多难数分离。圣恩不久金鸡下，共醉村南麻子池。
狱中怀吕道夫
作者：韩邦奇
朝代：明

如君乡国最心知，咫尺空劳两地思。何日论文重对酒，今宵遣兴且凭诗。秋深青琐愁多少，月落沧江梦几时。况是艰危佳节后，黄花寒雨满东篱。
狱中怀曾东石
作者：韩邦奇
朝代：明

少岷清瘦近如何，云树相思病转多。别后诗篇今几帙，秋来风雨忆重过。青春已负前年约，明月应怜此夜歌。生事茫茫各萍梗，几回搔首叹蹉跎。
狱中怀程以道
作者：韩邦奇
朝代：明

一别茫茫近十年，偶来手字墨犹鲜。殷勤始见交游谊，激切时闻谏议篇。泾野联镳秋色晚，幖山对榻雨声连。知君此夜相思梦，定绕圜扉碧树烟。
狱中有感
作者：韩邦奇
朝代：明

秋声瑟瑟夜茫茫，此际孤臣倍感伤。四海生灵惟圣主，万年宗社自先皇。殷忧直共条山尽，痛泪应同汨水长。却忆秦廷十九客，茅焦终得悟君王。梧落霜清雁已归，可堪缧绁锁圜扉。阶前深羡蜗知足，海上真惭鸟见几。万死自甘明主弃，一官多与世情违。山妻旧补牛衣在，何日重披上钓矶。
狱中有感·其一
作者：韩邦奇
朝代：明

秋声瑟瑟夜茫茫，此际孤臣倍感伤。四海生灵惟圣主，万年宗社自先皇。殷忧直共条山尽，痛泪应同汨水长。却忆秦廷十九客，茅焦终得悟君王。
狱中有感·其二
作者：韩邦奇
朝代：明

梧落霜清雁已归，可堪缧绁锁圜扉。阶前深羡蜗知足，海上真惭鸟见几。万死自甘明主弃，一官多与世情违。山妻旧补牛衣在，何日重披上钓矶。
狱中集古十六首 东岩同扉 其三
作者：韩邦奇
朝代：明

赤县昔同游，忽在天一方。危时暂相见，鬓发各已苍。阴风千里来，岁暮有严霜。人间夜寥閒，落月满屋梁。出处同世网，涕泪溅我裳。平生方寸心，嫉恶怀刚肠。痛愤寄所宣，激烈思时康。皇皇太宗业，道德仰今王。丈夫誓许国，志士怀感伤。吾道正羁束，真宰意茫茫。楼角凌风迥，夜深露气清。今夕复何夕，寂寞壮心惊。故国十年别，转衰病相婴。妻子隔绝久，万里正含情。惆怅年半百，何得尚浮名。鸱鸮志意满，豺虎正纵横。麟凤在赤霄，赤骥顿长缨。志士泪如水，忠臣气不平。挺身艰难际，万古一死生。感恩义不小，永怀丹凤城。朔云横高天，远海动风色。萧飒望中来，摧残梧桐叶。感叹发秋兴，苍然五情热。长安如梦中，云山万里隔。前期浩漫漫，落日归心绝。生事如转蓬，一官已发白。昨日东楼醉，绿杨正可折。今兹大火落，已属流芳歇。壮心惜暮年，岁光屡奔迫。天地一浮云，生死殊飘忽。李斯上蔡门，穷途方恸哭。张翰江东去，清风洒兰雪。世路今太行，非时将安适。结心寄青松，千春卧蓬阙。且复命酒樽，浩歌待明月。空名适自误，寡识冒天刑。应念投沙客，多愧鲁连生。感此三叹息，泪满逐臣缨。白日在青天，为君前致辞。我本草间人，幸遭圣明时。投躯寄天下，远为千载期。一度浙江北，茫然使心悲。世路成奔峭，万姓危朝霜。修蛇横洞庭，独坐伤激扬。六驳食猛虎，剪棘树兰芳。献书入金阙，著论谈兴亡。浮云蔽紫闼，虹霓掩天光。黄金消众口，青蝇遂成冤。其事竟不就，小节岂足言。松柏本孤直，虬龙盘古根。瑶草寒不死，犹怀明主恩。
狱中集古十六首 东岩同扉 其五
作者：韩邦奇
朝代：明

感激平生意，此心谁见明。与君歌一曲，一半是秦声。狂风吹古月，肠断白杨声。寒雪梅中尽，空歌怀友生。燕臣昔恸哭，千载为悲辛。圣代复元古，如君何足珍。雁度秋色远，林光淡碧滋。长歌尽白日，不觉鬓成丝。郁悒独愁坐，烟萝欲暝时。秦云起岭树，及此有相思。献纳青云际，狂言非至公。何由返初服，美酒沽新丰。岁落众芳歇，秋来百草生。万重关塞断，慷慨泪沾缨。昔献长扬赋，风云四海生。遭逢圣明主，礼乐秀群英。潜虬隐尺水，海鸟知天风。霜鬓两边白，出门悲路穷。蹭蹬遭谗毁，空怀恋主情。贤人当重寄，或冀一人生。
狱中集古十六首 其一 东岩同扉
作者：韩邦奇
朝代：明
体裁：五言律诗

天地身何往，故乡不可思。萧萧北风劲，惨惨中肠悲。多病久加饭，开怀无愧辞。眼前列杻械，报主尔何迟。
狱中集古十六首 其七 东岩同扉
作者：韩邦奇
朝代：明
体裁：五言绝句

燕臣昔恸哭，千载为悲辛。圣代复元古，如君何足珍。
狱中集古十六首 其三 东岩同扉
作者：韩邦奇
朝代：明
体裁：古风

赤县昔同游，忽在天一方。危时暂相见，鬓发各已苍。阴风千里来，岁暮有严霜。人间夜寥閒，落月满屋梁。出处同世网，涕泪溅我裳。平生方寸心，嫉恶怀刚肠。痛愤寄所宣，激烈思时康。皇皇太宗业，道德仰今王。丈夫誓许国，志士怀感伤。吾道正羁束，真宰意茫茫。
狱中集古十六首 其九 东岩同扉
作者：韩邦奇
朝代：明
体裁：五言绝句

郁悒独愁坐，烟萝欲暝时。秦云起岭树，及此有相思。
狱中集古十六首 其二 东岩同扉
作者：韩邦奇
朝代：明
体裁：五言律诗

徘徊虎穴上，性命由他人。漂梗无安地，涂泥任此身。浮生看物变，薄宦走风尘。烱烱一心在，天高难重陈。
狱中集古十六首 其五 东岩同扉
作者：韩邦奇
朝代：明
体裁：五言绝句

感激平生意，此心谁见明。与君歌一曲，一半是秦声。
狱中集古十六首 其八 东岩同扉
作者：韩邦奇
朝代：明
体裁：五言绝句

雁度秋色远，林光淡碧滋。长歌尽白日，不觉鬓成丝。
狱中集古十六首 其六 东岩同扉
作者：韩邦奇
朝代：明
体裁：五言绝句

狂风吹古月，肠断白杨声。寒雪梅中尽，空歌怀友生。
狱中集古十六首 其十 东岩同扉
作者：韩邦奇
朝代：明
体裁：五言绝句

献纳青云际，狂言非至公。何由返初服，美酒沽新丰。
狱中集古十六首 其十一 东岩同扉
作者：韩邦奇
朝代：明
体裁：五言绝句

岁落众芳歇，秋来百草生。万重关塞断，慷慨泪沾缨。
狱中集古十六首 其十三 东岩同扉
作者：韩邦奇
朝代：明
体裁：五言绝句

潜虬隐尺水，海鸟知天风。霜鬓两边白，出门悲路穷。
狱中集古十六首 其十二 东岩同扉
作者：韩邦奇
朝代：明
体裁：五言绝句

昔献长扬赋，风云四海生。遭逢圣明主，礼乐秀群英。
狱中集古十六首 其十五 东岩同扉
作者：韩邦奇
朝代：明
体裁：古风

朔云横高天，远海动风色。萧飒望中来，摧残梧桐叶。感叹发秋兴，苍然五情热。长安如梦中，云山万里隔。前期浩漫漫，落日归心绝。生事如转蓬，一官已发白。昨日东楼醉，绿杨正可折。今兹大火落，已属流芳歇。壮心惜暮年，岁光屡奔迫。天地一浮云，生死殊飘忽。李斯上蔡门，穷途方恸哭。张翰江东去，清风洒兰雪。世路今太行，非时将安适。结心寄青松，千春卧蓬阙。且复命酒樽，浩歌待明月。
狱中集古十六首 其十六 东岩同扉
作者：韩邦奇
朝代：明
体裁：古风

空名适自误，寡识冒天刑。应念投沙客，多愧鲁连生。感此三叹息，泪满逐臣缨。白日在青天，为君前致辞。我本草间人，幸遭圣明时。投躯寄天下，远为千载期。一度浙江北，茫然使心悲。世路成奔峭，万姓危朝霜。修蛇横洞庭，独坐伤激扬。六驳食猛虎，剪棘树兰芳。献书入金阙，著论谈兴亡。浮云蔽紫闼，虹霓掩天光。黄金消众口，青蝇遂成冤。其事竟不就，小节岂足言。松柏本孤直，虬龙盘古根。瑶草寒不死，犹怀明主恩。
狱中集古十六首 其十四 东岩同扉
作者：韩邦奇
朝代：明
体裁：五言绝句

蹭蹬遭谗毁，空怀恋主情。贤人当重寄，或冀一人生。
狱中集古十六首 其四 东岩同扉
作者：韩邦奇
朝代：明
体裁：古风

楼角凌风迥，夜深露气清。今夕复何夕，寂寞壮心惊。故国十年别，转衰病相婴。妻子隔绝久，万里正含情。惆怅年半百，何得尚浮名。鸱鸮志意满，豺虎正纵横。麟凤在赤霄，赤骥顿长缨。志士泪如水，忠臣气不平。挺身艰难际，万古一死生。感恩义不小，永怀丹凤城。
狱中集古十六首·东岩同扉
作者：韩邦奇
朝代：明

天地身何往，故乡不可思。萧萧北风劲，惨惨中肠悲。多病久加饭，开怀无愧辞。眼前列杻械，报主尔何迟。徘徊虎穴上，性命由他人。漂梗无安地，涂泥任此身。浮生看物变，薄宦走风尘。烱烱一心在，天高难重陈。
狱成坐狱诽谤
作者：韩邦奇
朝代：明

狱吏传招下，文罗亦大深。青蝇闻点璧，黄口果销金。欲效燕人哭，应悲楚泽吟。神灵存九庙，堪献小臣心。
玄庵
作者：韩邦奇
朝代：明

大化运气机，纲维不可测。至性有渊源，于人见天则。一觉明真境，西方谈空色。启关走龙虎，挥神凌八极。是非千万载，大易重消息。
玉楼春·客中春
作者：韩邦奇
朝代：明

槛外桃花红似血。岸上柳条青可折。美人何处春醉眠，独倚高楼看明月。楼上玉箫声断绝。江上琵琶还惨切。夜深风送海潮来，回首秦关肠欲结。
甲子梦中·弘治十七年
作者：韩邦奇
朝代：明

自入云宣两月程，风光渐异独伤情。戍楼月落城门闭，野塞风寒战马行。幕府神兵传号令，沙场鬼火乍鲜明。玉关人老真堪笑，谁息狼烟致太平。
留邃谷子
作者：韩邦奇
朝代：明

江头忽报理行舟，急策征骖向子留。满眼黄花近佳节，数声白雁过高秋。越王台上可登眺，和靖祠前多倡酬。且尽渭城一杯酒，钱塘南去揔离愁。
登保俶寺 钱越王俶入朝于宋国人建塔祝其来今其塔相传为保俶寺因以名 其一
作者：韩邦奇
朝代：明
体裁：七言律诗

百尺浮图上碧霄，登临此日忆前朝。夕阳天外千山暮，秋海江头八月潮。社稷有臣挥痛泪，君王何事树降标。当年城郭分明在，十里长塘见野桥。
登保俶寺 钱越王俶入朝于宋国人建塔祝其来今其塔相传为保俶寺因以名 其二
作者：韩邦奇
朝代：明
体裁：七言律诗

封疆吴越百年传，一渡长江竟不还。北望犹存萧寺塔，南归曾见御函笺。秋深宫殿迷寒草，日落湖山起暮烟。千古兴亡回首梦，清尊相对重悽然。
登保俶寺·钱越王俶入朝于宋国人建塔祝其来今其塔相传为保俶寺因以名
作者：韩邦奇
朝代：明

百尺浮图上碧霄，登临此日忆前朝。夕阳天外千山暮，秋海江头八月潮。社稷有臣挥痛泪，君王何事树降标。当年城郭分明在，十里长塘见野桥。封疆吴越百年传，一渡长江竟不还。北望犹存萧寺塔，南归曾见御函笺。秋深宫殿迷寒草，日落湖山起暮烟。千古兴亡回首梦，清尊相对重悽然。
登天宁寺
作者：韩邦奇
朝代：明

石磴层云出，风林百鸟啼。秋阴花外转，午院竹边低。野兴逢僧发，狂怀共客题。浮踪今两浙，归梦自关西。
盘石道中·其一
作者：韩邦奇
朝代：明

万里久淹海峤，一官又到春初。花鸟更添客思，云山还滞乡书。
盘陀驿
作者：韩邦奇
朝代：明

青山行尽见孤村，下马盘陀日已昏。绿树满庭春寂寂，东风时送鸟声喧。
祝英台近·妾薄命
作者：韩邦奇
朝代：明

夜光阑，纱窗晓，啼鸟正当户。春梦岑岑，遍绕天涯去。恨来还自寻思，五更风雨，应不到、东君去处。东君处。如有这个风光，应思我难度。况又东风，早晚萦飞絮。看看太半韶华，匆匆过了，是谁把、青春孤负。
秋旅
作者：韩邦奇
朝代：明

赤叶萧萧下晚林，客舟暂系转愁深。十年宦迹双蓬鬓，万里浮踪一破琴。江阁风高悲旅笛，霜城日暮急秋砧。邮亭寂寞逢村酒，独对黄花一醉吟。
竹·题宗元画轴
作者：韩邦奇
朝代：明

劲节虚心本自奇，四时常见绿猗猗。笑他江上罗浮树，只放寒花三两枝。
答无涯都御史
作者：韩邦奇
朝代：明

无涯词伯久驰名，寄我新诗字字清。灵运池边春草绿，滕王阁外浦云生。九霄风雨惊龙跃，一曲箫韶听凤鸣。安得沧洲同结舍，尽将花鸟写春情。
答浙客
作者：韩邦奇
朝代：明

怜君风雪入潼关，斯世茫茫行路难。尔是浙人应自悉，萧萧生事比君寒。
索户部夜话
作者：韩邦奇
朝代：明

寒雨响檐溜，孤灯共夜堂。乡愁闻海柝，旅况对春觞。远别匆匆话，浮生处处忙。相看浑不寐，江戍漏声长。
绵搭絮·咸阳怀古
作者：韩邦奇
朝代：明

满堤衰柳暮蝉鸣。倚西风、驻马高岗，极目咸阳百感生。叹英雄、霸业成空。望不尽、寒莎烟荻，寻不著、汉阙秦宫。只丢下些，剩水残山，云物凄凉落照中。
自高平趋潞州和菊轩韵
作者：韩邦奇
朝代：明

昨宵风雨过高平，今日晴川柳色明。渔笛一声漳水暮，青山寒拥潞州城。
节妇义女·为杨侍御题
作者：韩邦奇
朝代：明

悲风起天暮，开帙感双真。绿藿偏倾日，芳梅未识春。三秋深夜雨，百折岁寒身。谁秉如椽笔，休令漫泯沦。
苏幕遮·风雨春暮
作者：韩邦奇
朝代：明

昨朝风，今夜雨。雨横风狂，偏在梁园里。断送春光春几许。寂寂红芳，漫委青苔坠。蝶蜂忙，莺燕语。共怨东君，不替花为主。无计留春春欲去。多少春愁，且对残红醉。
褫亭道中
作者：韩邦奇
朝代：明

云际千岩落照，荒村几树轻烟。暗水声闻涧底，流莺啼傍花前。落日旌旗摇曳，晚风鼙鼓填諠。新柳满堤春色，长杨夹道黄昏。
褫亭道中·其一
作者：韩邦奇
朝代：明

云际千岩落照，荒村几树轻烟。暗水声闻涧底，流莺啼傍花前。
褫亭道中·其二
作者：韩邦奇
朝代：明

落日旌旗摇曳，晚风鼙鼓填諠。新柳满堤春色，长杨夹道黄昏。
西江月·同前
作者：韩邦奇
朝代：明

台下纵横铁骑，筵前错落金卮。风烟不警太平时。正是赏心乐事。流水落花片片，小桥垂柳丝丝。韶光那觉是边陲。此日须抛一醉。
西江月·易水
作者：韩邦奇
朝代：明

西望远山落日，南来暮柳繁烟。鸟啼花发自年年。成败兴亡几变。白水河边壮士，黄金台下英贤。到头惟有斩燕丹。干古令人哀叹。
西江月·春思
作者：韩邦奇
朝代：明

残雪已消往事，东风又报春愁。珠帘不捲玉香钩。庭院迟迟清昼。细雨繁花上院，轻烟碧草汀洲。一声啼鸟水东流。春在小桥杨柳。
西盘冢宰奏功入京
作者：韩邦奇
朝代：明

北阙趋环佩，南都报治成。百僚师揆度，四海仰均平。轻舸过天荡，高标拂月明。此行应简在，天子旧知名。
西盘尚书
作者：韩邦奇
朝代：明

海内耆英复几人，此心无日不山林。谩看结绿思归匣，慨拂丝朱自解音。竹满西盘来凤宿，泉流姑射听龙吟。也知景物乡园好，天下苍生属望深。
言别
作者：韩邦奇
朝代：明

京华一别七年过，忽讶相逢在网罗。月落梧桐疑是梦，夜阑风雨不成歌。平生许国心还壮，此日分襟恨转多。去去相期各努力，敢将衰朽负贤科。
诏狱·自浙至京未尝顷刻释三刑
作者：韩邦奇
朝代：明

五品监司贵，朝廷法不私。一封渎明主，十口累相知。黄卷春扉静，青灯夜榻迟。旧闻胡宪使，此日慰相思。
诏狱过慧岩里
作者：韩邦奇
朝代：明

去年送子越江西，几度相思梦转迷。此日械舟双棹急，夜深风雨过梁溪。
诗寄端溪一首
作者：韩邦奇
朝代：明

端溪天下士，高卧在林泉。四海苍生望，千年道学传。圣皇今侧席，君子好弹冠。王佐明时彦，风流陋谢安。
谒庙
作者：韩邦奇
朝代：明

古柏高秋露气寒，桥门初日集儒冠。万年制作从周礼，千仞宫墙拜汉官。自是圣朝多化雨，还看吾道障狂澜。迂疏愧我真无补，山斗于今正仰韩。
谒金门·春楼
作者：韩邦奇
朝代：明

珠帘捲。楼外春愁无限。雨过荼蘼春色减。落红惊满院。枝上燕慵莺懒。谁与韶光为伴。烟柳丝丝迷望眼。阑干空倚遍。
谢却洪尹赠金
作者：韩邦奇
朝代：明

洪尹高情太古音，艰危昏夜赠行金。为仁君子存颠沛，不是当年伯起心。
踏莎行·于少保石将军
作者：韩邦奇
朝代：明

乘胜骄兵，凭凌中夏。高才谋国于司马。将军一炮定江山，至今闾巷传词话。莫说南宫，见存东驾。虎符谁向襄藩下。智哉长史止王车，难将一手瞒天下。
踏莎行·刘道长生子
作者：韩邦奇
朝代：明

麟凤呈祥，熊罴梦协。明珠掌上圆如月。万家灯火庆长年，初辰明日元宵节。阀阅高门，箕裘世业。天公固永仁人泽。冯京原是玉皇童，释伽亲抱来银阙。
踏莎行·夜饯良谋进士入函谷已已
作者：韩邦奇
朝代：明

画阁东头，荼蘼架底。一轮明月天如洗。潘安年少更多才，马卿抱病春尤剧。愁溢朱醅，情添绿绮。天涯易落骊歌泪。说明朝、人渡灞陵桥，梦魂随绕函关去。
踏莎行·客中清明
作者：韩邦奇
朝代：明

万点红芳，千条金絮。韶光烂漫春无际。愁人抱病在天涯，却如赤叶霜枝坠。旧冢笙歌，新坟涕泪。纷纷冷雨迷烟树。杏花村、有酒纵如泉，对壶觞、反著乡心碎。
踏莎行·春思
作者：韩邦奇
朝代：明

梦转红英，愁生绿绮。小窗独对应无语。雨馀花气细侵帘，画梁燕子双飞去。情绪千端，家山万里。乡心不为功名系。沉云重隔华山青，长河不断空流水。
踏莎行·盟台
作者：韩邦奇
朝代：明

落日荒荒，停云脉脉。行人共指盟台说。相如曾此挫强秦，汗青万古称豪杰。韩信兴刘，陶朱霸越。英雄自有谋王策。当时一怒顾长刀，将军颈上空流血。
踏莎行·秋江
作者：韩邦奇
朝代：明

赤叶凋霜，黄花冒雨。雁声秋断寒江渚。一篙新水海潮来，满山宿莽岚烟起。红蓼滩头，白蘋岸底。小航深系渔郎醉。笑瓜洲坝下利名人，向夜来、还逐风波去。
踏莎行·赵氏二子仲典仲礼皆以奇童称仲典十七秋试归病于途死仲礼十九秋试归病于途死二子生时其母梦紫龙入室即飞去人见二子奇特谓必大成皆夭殁异矣
作者：韩邦奇
朝代：明

绿柳沙迷，白楼烟袅。莎青花落鹃声杳。紫龙两两没遥天，双双玄鹤归华表。子建才高，甘罗年少。论经纶、那有君怀抱。竟一抔黄土掩英贤，想九原，痛恨乾坤老。
踏莎行·送童推官
作者：韩邦奇
朝代：明

霜满遥山，云连荒戍。征车独策天涯际。几番回首望京华，风烟不断关河树。郑国流风，晋阳边地。几年迁逐飘零处。近闻天子奏神功，紫泥不久徵君去。
踏莎行·韩信庙
作者：韩邦奇
朝代：明

高岭连云，繁烟带雨。长杨满路悲风起。将军墓上草萧萧，荒祠白日眠狐鼠。九里山前，未央宫里。凄凉往事烦胸臆。乌江汾水两悠悠，东流不尽英雄泪。
送世宁晋帖吴笔
作者：韩邦奇
朝代：明

风动微绡落五云，花生吴律扫千军。天涵华岳双峰碧，潮逆长河九派分。江令梦醒文思迥，张颠醉后姓名闻。寥寥末世苏黄体，满架珊瑚且赠君。
送两洲宗伯
作者：韩邦奇
朝代：明

万树春梅映晓晴，一川淑气拂行旌。凤翔北阙台空在，龙绕长江水自清。一代风云虚鼎席，百年礼乐属春卿。相逢若问思归客，衰鬓萧萧病已成。
送介溪宗伯承天祀陵
作者：韩邦奇
朝代：明

达孝隆追王，天恩显大伦。星槎劳使节，圭璧奏皇仁。牺酌灵神格，鸾刑至敬伸。登歌周礼乐，奔走汉儒绅。历岁松楸古，凌空殿阁新。荆衡万马下，江汉九龙驯。期会隆昌运，精英毓圣人。宸碑光御翰，宠命被词臣。问俗周郊甸，观风驻骆骃。民情与吏治，还望达枫宸。
送佥宪张君按关西
作者：韩邦奇
朝代：明

西北穷边已自荒，年来时复报灾伤。但令风裁摇山岳，便是霖膏渥稿壤。闻说豺狼盈道路，不忧锋镝在疆场。定知刺史褰帷日，千里澄清六月霜。
送光禄大夫王子之南都时以九庙功成迁
作者：韩邦奇
朝代：明

圣皇崇孝理，恩命被仪臣。帝里龙蟠旧，仙槎凤览新。十年负才略，九庙见忠勤。暂尔留都试，行当侍紫宸。
送刘司训罢归蜀
作者：韩邦奇
朝代：明

万里川南道，秋深感慨多。汉江冲雨渡，栈道拂云过。对月应怀友，临杯且浩歌。到家问黄菊，三径长青萝。
送刘尚书自日讲学士下南都
作者：韩邦奇
朝代：明

北斗星移帝座前，词臣拜命下尧天。行行郡国江湖远，渺渺蓬瀛日月边。汉殿十年千卷史，秦淮万里一帆烟。黄金台下离歌歇，驻马停杯各怆然。
送南太守之保宁
作者：韩邦奇
朝代：明

燕山二月杏花开，千树万树御城隈。柳条新发夹长路，祖筵却傍黄金台。台下独策征车去，东风日暮起飞埃。我思郭隗三叹息，他年还骑青骢来。
送唐中丞抚蜀
作者：韩邦奇
朝代：明

圣主忧三蜀，中丞宪府开。西南全胜地，经济出群才。节钺辞枫陛，风霜动柏台。鹭车应早发，闻有御中催。
送慧岩归·舟回夜泊野渡头
作者：韩邦奇
朝代：明

人世销魂是祖筵，朋情别思重凄然。烟江风雨秋帆共，山馆琴樽夜榻联。寒露自看梧树月，重阳空负菊花天。孤舟独有瓶中酒，痛饮和衣一醉眠。
送梅溪
作者：韩邦奇
朝代：明

寒江归去晚，秋树望中疏。霜没金蟾影，风传玉雁书。青山依别浦，白发对征车。相送万馀里，思君入梦初。
送焦少师阁老致仕
作者：韩邦奇
朝代：明

圣主咨元老，封章遽乞归。黄麻心尚壮，白发愿何违。事业存青史，勋阶冠紫薇。泌阳富花鸟，相对好忘机。
送邃谷子
作者：韩邦奇
朝代：明

十载相思隔帝州，天涯此日复离愁。湖明返照吴山暮，枫落寒潮越海秋。流涕贾生空上策，怀乡王粲谩登楼。茫茫水国销魂地，万里烟波一叶舟。阊阖沉沉万里遥，五云深处拥箫韶。谁将麟史开春讲，日有龙旂候早朝。黄阁雍雍周俊彦，金貂楚楚汉骠姚。如君独上忧时策，越岭东南见海潮。
送邃谷子·其一
作者：韩邦奇
朝代：明

十载相思隔帝州，天涯此日复离愁。湖明返照吴山暮，枫落寒潮越海秋。流涕贾生空上策，怀乡王粲谩登楼。茫茫水国销魂地，万里烟波一叶舟。
送邃谷子·其二
作者：韩邦奇
朝代：明

阊阖沉沉万里遥，五云深处拥箫韶。谁将麟史开春讲，日有龙旂候早朝。黄阁雍雍周俊彦，金貂楚楚汉骠姚。如君独上忧时策，越岭东南见海潮。
送钱银台自考部之南都
作者：韩邦奇
朝代：明

考功天部客，长啸出春明。祖席开燕阁，繁花发帝城。晚风催去舫，新月照行旌。圣主思弘化，应还召贾生。
送高都御史总督南粮储
作者：韩邦奇
朝代：明

留都根本地，国计仰台臣。民力东南竭，天菑远近臻。圣皇思博济，君子抱经纶。独叹阳城拙，空劳抚字仁。
邃谷将行话别
作者：韩邦奇
朝代：明

十年海上谩相逢，坐对清尊听晚松。长路风尘悲逐客，南荒礼乐见儒宗。看山是处还三宿，去国无心更万钟。圣主即今思化理，未应直道独难容。
邃谷将行饯之二首·其一
作者：韩邦奇
朝代：明

秋江两月驻行旌，一度相过一度情。明日即为南去客，临岐数问北归程。霜红越树重城隔，云黑蛮溪万里行。人世生离今夕是，谩同尊酒叹浮萍。
邃谷将行饯之二首·其二
作者：韩邦奇
朝代：明

夜静潮鸣阁，江空月影寒。一尊成远别，万里愿加餐。不愧三龙水，深惭七里滩。播迁吾道在，共说报君难。
邃谷将行饯之二首·其二
作者：韩邦奇
朝代：明

夜静潮鸣阁，江空月影寒。一尊成远别，万里愿加餐。不愧三龙水，深惭七里滩。播迁吾道在，共说报君难。秋江两月驻行旌，一度相过一度情。明日即为南去客，临岐数问北归程。霜红越树重城隔，云黑蛮溪万里行。人世生离今夕是，谩同尊酒叹浮萍。
醉翁亭
作者：韩邦奇
朝代：明

滁阳天外数峰青，暮带云霞似画屏。每向离骚悲楚客，何心更上醉翁亭。
醉蓬莱·七夕
作者：韩邦奇
朝代：明

正素秋新霁，玉宇澄凉，金风荡暑。月上珠帘，却钩帘不起。远岫云生，奇峰忽出，比山峰还翠。绿荫瑶阶，红香宝槛，碧天如水。灵鹊桥成，银河喜度，迢迢今夜，年年此会。灞水销魂，有桥平如砥。人在流沙，看看已老，只经年别泪。天上人间，欢娱何处，悲愁何处。
金台送士人归关中
作者：韩邦奇
朝代：明

朔风惊客耳，归兴难攀牵。游缰系长柳，带剑登祖筵。把酒共叹息，逼侧何足怜。霜雪蔽天地，征裳独蹁跹。众芳满洲渚，老雁新饥还。君志在商岭，浩歌出幽燕。闲云落南浦，野鸟入青天。谁爱黄金台，不必重凄然。
金菊对芙蓉·阅兵雁门登城
作者：韩邦奇
朝代：明

楼起层城，城蟠绝岫，旌旄上拂云天。看龙蛇阵绕，虎豹关严。班声一喏桑乾沸，青霄外、震裂恒山。有英雄骁将，黄金绣铠，白玉雕鞍。北望杀气腾腾，更飞霜漠漠万里行。遥把壮心，引动鼙鼓填然。合当痛饮黄龙府，纵兵十日，蒐畋好生擒开罕。招徕冒顿，约束楼兰。
钓台
作者：韩邦奇
朝代：明

江上双台俯白云，子陵风节古今闻。皋夔熙绩唐虞世，精一相传在典坟。华山长卧堕驴翁，功成海外虬须老。天下已属赤符人，惟有桐江一丝好。
钓台·其一
作者：韩邦奇
朝代：明

江上双台俯白云，子陵风节古今闻。皋夔熙绩唐虞世，精一相传在典坟。
钓台·其二
作者：韩邦奇
朝代：明

华山长卧堕驴翁，功成海外虬须老。天下已属赤符人，惟有桐江一丝好。
长子和沈提学沁州壁间韵
作者：韩邦奇
朝代：明

长平山下多白骨，赵王墓上牛羊牧。三晋自古称繁华，海水桑田几翻覆。平原公子今如何，故宅萧萧秋草多。人生休怀千岁忧，百岁浮踪蓬一科。尘世纷纷何足较，昔日红颜今老貌。瀛阙开轩邀皓月，乐地从来在名教。闲云清泉景物良，休将身迹滞他方。桃花才落渚莲发，回首却已摧群芳。高鸿渺渺入青天，安得与尔同飞翔。长歌一声生风雨，坐对黄花金伞张。
长安月·骊山
作者：韩邦奇
朝代：明

望骊山秦宫，凌汉周火连天。到如今、繁华理瓦砾，恩爱付尘烟。周家长，秦家短，眼前一样凋残。叹温泉玉娥，参乘翠辇呜銮。到如今、西风吹水冷，孤月照沙寒。飞霜楼，明珠殿，无人更倚朱阑。
长安月·骊山
作者：韩邦奇
朝代：明
体裁：曲

望骊山秦宫，凌汉周火连天。到如今、繁华理瓦砾，恩爱褒姒付尘烟。周家长，秦家短，眼前一样凋残。叹温泉玉娥贵妃，参乘翠辇呜銮。到如今、西风吹水冷，孤月照沙寒。飞霜楼，明珠殿，无人更倚朱阑。
长平
作者：韩邦奇
朝代：明

悲风阵阵逐山来，日暮坑峰白骨堆。千载谁磨秦剑血，长平不及杜邮哀。行人指点说秦军，往事凄凉那忍闻。上党谁更廉颇将，赵人错怨武安君。
长平·其一
作者：韩邦奇
朝代：明

悲风阵阵逐山来，日暮坑峰白骨堆。千载谁磨秦剑血，长平不及杜邮哀。
长平·其二
作者：韩邦奇
朝代：明

行人指点说秦军，往事凄凉那忍闻。上党谁更廉颇将，赵人错怨武安君。
闻舍弟下狱
作者：韩邦奇
朝代：明

邸报封章事，敷陈与世违。怪来明主怒，原是小臣非。事业千年远，存亡一叶微。高堂双白发，如我只宜归。
闻舍弟至
作者：韩邦奇
朝代：明

去年送汝下杭州，吴水燕山万里愁。青草忽惊灵运梦，白河即报李膺舟。艰危蓬役经年别，飘泊萍踪此世浮。已办新醅期共醉，征骖急策莫淹留。
闻车驾幸北边
作者：韩邦奇
朝代：明

圣主思弘业，扬兵出紫宸。天威凌瀚海，杀气薄秋旻。鏖战有边将，奇勋多近臣。传闻奏凯日，还欲下三秦。
阅城
作者：韩邦奇
朝代：明

东南论胜地，吴越此名邦。天险连三省，城高带二江。貔貅明剑戟，虎豹拥旌幢。万国车书一，寰瀛气自降。
雁儿落联得胜令·闽中秋邀杨乔夫饮弘治乙夘
作者：韩邦奇
朝代：明
体裁：曲

斫霜螯，紫蟹鲜。倾秋露，芳樽满。小园中，绿橘垂，疏篱下，黄花绽。碧亭亭、窗外两峰寒。却不觉、身在瘴江边。金陡潼关道子家也，天台玉瀑泉乔夫家也。望乡园。万里云山远。且追欢。醉如泥，锦瑟前。
韩信庙
作者：韩邦奇
朝代：明

养虎自遗天下患，汉高圜转用张良。蒯生好似鸿门玦，不必登坛论项王。
题阙
作者：韩邦奇
朝代：明
体裁：曲

又不是、贪山水，又不是、爱神仙。人家筵席，也终须散。諕杀人、鹤唳华亭叹。愁杀人、鸟尽淮阴怨。聪明人、须早过是非关。英雄汉、挑不起功名担。肯排山、山能撼，肯倒海、海可翻。只是我、意儿里不要紧。心儿里懒。没来头、无限闲拘管。不中用、多少闲文案。黄石桥、收了子房编。玉门关、挂起班侯剑。我本是、钓鳌人，做不得、攀龙客协上。千万般、怕负了皇恩大。二十年、偿不尽经纶债。两三翻、空惹得青山怪。归来一啸，海天空醉时节。还觉得、乾坤窄协上。洛阳桥、春柳新，岳阳楼、阴风动。蔓草长、休迷了渊明径。华峰高、还寻著希夷洞。五湖深、系不住陶朱艇。养閒身、猿鹤伴丹青。铸衰颜、龙虎蟠金鼎。你看那、三杰忙，你看那、四皓闲。汉家青史，都把名儿显。白楼绿柳，是吾家苑。渭滨河曲，与渔樵伴。对知音、还取古琴弹散。幽情细把羲经点。
风入松·客春
作者：韩邦奇
朝代：明

画楼帘捲篆烟微。煖雨霏霏。云山极目家千里，天涯何日归期。寂寞庾愁似海，飘萧潘鬓成丝。莺儿压折海棠枝。飞上蔷薇。深红浅绿应无数，逐东风、满院芬菲。最是惜花心切，只忧花落春归。
风流子·京华
作者：韩邦奇
朝代：明

京华佳丽地。风光好、难解故园思。况洛苑云山，渭滨花柳，安排春色，日待人归。金台下、数声青燕语，几点白杨飞。唤起庾愁，惊回楚梦，不须秋到，便想鲈鱼。虚名和虚利，中何用、苦苦为这栖迟。那黄粱易熟，白驹难羁。教旅魂无著，乡心如碎，昼长人远，且饮芳卮。最是不堪消遣，午醉醒时。
驻马听·寄答世宁进士壬申
作者：韩邦奇
朝代：明

别意悠悠。又是西风万里秋。那堪云迷白雁，露冷黄花，月满朱楼。柳条折断水东流。思君一夜，把潘腰瘦。多少离愁。轻尘弱草，人非如旧。
驻马听·春思
作者：韩邦奇
朝代：明

春思依依。习习和风春昼迟。看他游春，杜甫喜见，春来又怕春归。耽春不觉鬓如丝。向海棠、还问春消息，燕语莺啼。碧阑干外，春光有几。
驻马听·过北邙
作者：韩邦奇
朝代：明

落日荒荒。羸马西风度北邙。但见寒鸦古木，衰草平原，残柳长岗。累累高冢卧斜阳。知他是、何朝何代何卿相。展转思量。荣华富贵，古为今样。终岁奔忙。十度驱车过北邙。当时朱颜绿鬓，如今短发萧萧，古貌苍苍。五十年一枕梦黄梁。到醒来、回首堪惆怅。世路茫茫。山河如旧，人情新样。
驻马听·饯尧甫举人时在关中弘治乙丑
作者：韩邦奇
朝代：明

夜色苍苍，酒满芳樽恨转长。那堪声沉玉漏，香尽金炉，烛冷银缸。离情才说两三行。檐前却早鸡三唱。休题起行装。却早把、残魂销尽，不须到灞陵桥上。
骆宾王
作者：韩邦奇
朝代：明

狄梁回凶牝，房州还东宫。敬业伸大义，挥戈振群蒙。烈烈宾王檄，如日当天中。宁为敬业死，不立狄梁功。
高平怀古
作者：韩邦奇
朝代：明

路入长平日已昏，野花争发渚禽諠。萧萧荒冢横残碣，寂寂颓祠倚败垣。泽潞已消唐将业，山河犹带赵人冤。征途吊古三秦客，惆怅东风一断魂。
鲁提督
作者：韩邦奇
朝代：明

圣皇神武降千古，提督威声振四陲。十万强兵皆窜伏，不须复勒燕山碑。几年边骑乘秋入，今岁三关独晏然。闻说元戎负韬略，三军齐唱凯歌旋。
鲁提督·其一
作者：韩邦奇
朝代：明

圣皇神武降千古，提督威声振四陲。十万强兵皆窜伏，不须复勒燕山碑。
鲁提督·其二
作者：韩邦奇
朝代：明

几年边骑乘秋入，今岁三关独晏然。闻说元戎负韬略，三军齐唱凯歌旋。
鲁桥神
作者：韩邦奇
朝代：明

尸素何曾有寸劳，虚名空使万民谣。圣朝法度山难转，不似仙神在鲁桥。
鹃声至
作者：韩邦奇
朝代：明

洛阳鹃声至，尔意亦何勤。宋室诸缙绅，谁为达紫宸。莫谓禽无知，性或灵于人。负尔数声血，千载徒悲辛。
鹧鸪天·镇虏台宴诸将
作者：韩邦奇
朝代：明

戈戟丛中玳宴开。正同诸将捉生回。十年高卧希夷峡，此日还登镇虏台。长剑舞，巨觥催。帐前金鼓震风雷。李陵碑外天骄遁，遥见旌旗报捷来。
中秋同何大复望月
作者：韩邦靖
朝代：明

燕地中秋月，仍看此度明。照人愁白发，为客叹浮名。空阔无霄汉，清光接楚城。中原有战士，今夕最关情。令节他乡酒，关山独夜情。看花秋露下，望月海云生。碧汉通槎近，朱楼隔水明。南飞有鸿雁，作意向人鸣。
中秋同何大复望月·其一
作者：韩邦靖
朝代：明

燕地中秋月，仍看此度明。照人愁白发，为客叹浮名。空阔无霄汉，清光接楚城。中原有战士，今夕最关情。
中秋同何大复望月·其二
作者：韩邦靖
朝代：明

令节他乡酒，关山独夜情。看花秋露下，望月海云生。碧汉通槎近，朱楼隔水明。南飞有鸿雁，作意向人鸣。
云中九月八日同张年兄字川登高
作者：韩邦靖
朝代：明

佳节明朝是，边寒花未开。愁心看极塞，乡思上高台。对酒清笳咽，当歌白雁来。天涯难会面，风雨复相催。
关中二首
作者：韩邦靖
朝代：明

不得秦中信，今传关内兵。饥荒失抚御，盗贼遂纵横。渭北何由定，商南岂可行。不知今日将，谁是汉长城。浊寇金州入，胡兵铁骑连。风尘迷故国，消息断残年。剑月明三辅，烽云散八川。西征推总制，勿使圣心悬。
关中二首·其一
作者：韩邦靖
朝代：明

不得秦中信，今传关内兵。饥荒失抚御，盗贼遂纵横。渭北何由定，商南岂可行。不知今日将，谁是汉长城。
关中二首·其二
作者：韩邦靖
朝代：明

浊寇金州入，胡兵铁骑连。风尘迷故国，消息断残年。剑月明三辅，烽云散八川。西征推总制，勿使圣心悬。
北上
作者：韩邦靖
朝代：明

万木萧萧共别离，此行未敢卜归期。还乡梦怯关山远，恋土情深花竹知。满榻闲云怜去后，半窗风雨忆当时。不知他日庭前鸟，还上空槐第几枝。
南山有虎北山有鸟行寄对山康先生
作者：韩邦靖
朝代：明

南山有虎不避贤，君乃以手摩其颠。北山有鸟文彩鲜，君之毛羽何翩翩。昔人曾忌直如弦，况有高才朝士前。时若怜才更容直，请子横飞上九天。
叶家楼武皇北巡曾此驻跸
作者：韩邦靖
朝代：明

一曲朱栏倚绿杨，叶家楼阁本寻常。曾看万国来佳丽，不信当年驻帝皇。花绕香云还五色，草和秋露但斜阳。江南江北无穷恨，八骏原谁驭穆王。
圣上西巡歌八首
作者：韩邦靖
朝代：明

宫车七月度居庸，天子巡边御六龙。胡虏还藏三万里，却鸣金鼓下云中。海日遥凝上将袍，胡霜不及侍中刀。兵临瀚海冬无雪，骑转阴山马正骄。圣皇神武自天成，游击兵威旧有名。一骑独驰三百里，日斜同上广洋城。内髻宫钗出近臣，娥眉处处捧龙鳞。北京虽有中秋月，西上还看十月春。边军随驾尽鹰扬，马上文臣亦武装。云绕旌旗来五柞，春随箫鼓到长杨。渥洼龙马属天闲，沙苑牛羊入大官。八府三边俱望幸，九重十月未回銮。去年宣府建行宫，今岁榆林驻六龙。闻道巡关张御史，曾回圣驾在居庸。文皇宗社万年长，形胜幽燕天下强。西伐东征俱已了，好挥千羽坐明堂。
圣上西巡歌八首·其一
作者：韩邦靖
朝代：明

宫车七月度居庸，天子巡边御六龙。胡虏还藏三万里，却鸣金鼓下云中。
圣上西巡歌八首·其七
作者：韩邦靖
朝代：明

去年宣府建行宫，今岁榆林驻六龙。闻道巡关张御史，曾回圣驾在居庸。
圣上西巡歌八首·其三
作者：韩邦靖
朝代：明

圣皇神武自天成，游击兵威旧有名。一骑独驰三百里，日斜同上广洋城。
圣上西巡歌八首·其二
作者：韩邦靖
朝代：明

海日遥凝上将袍，胡霜不及侍中刀。兵临瀚海冬无雪，骑转阴山马正骄。
圣上西巡歌八首·其五
作者：韩邦靖
朝代：明

边军随驾尽鹰扬，马上文臣亦武装。云绕旌旗来五柞，春随箫鼓到长杨。
圣上西巡歌八首·其八
作者：韩邦靖
朝代：明

文皇宗社万年长，形胜幽燕天下强。西伐东征俱已了，好挥千羽坐明堂。
圣上西巡歌八首·其六
作者：韩邦靖
朝代：明

渥洼龙马属天闲，沙苑牛羊入大官。八府三边俱望幸，九重十月未回銮。
圣上西巡歌八首·其四
作者：韩邦靖
朝代：明

内髻宫钗出近臣，娥眉处处捧龙鳞。北京虽有中秋月，西上还看十月春。
寄杨侍御师文
作者：韩邦靖
朝代：明
体裁：五言律诗

逐客地虽僻，故人情不疏。已劳千里驾，复睹数行书。别思梅花后，春风蕙草初。江亭一杯酒，何日话相于。
寄苑洛兄
作者：韩邦靖
朝代：明

兄弟江南北，时违怅望深。共为糊口计，常有畏人心。但可开家酿，无劳问远岑。团圆归计是，早晚与同寻。
席上闻歌分韵
作者：韩邦靖
朝代：明

弦管青春剧，长安好事家。已闻音振木，知有面如花。院静来疑近，风回去转赊。朱楼在缥缈，空复侧乌纱。
弄玉篇
作者：韩邦靖
朝代：明

南天鹏海飞难尽，北极鳌峰镇不摇。玄圃三山金作殿，青溪百仞玉为桥。千春翠树玄霜落，九夏洪厓紫雪飘。桃花零乱常迷路，彩凤翩翩不易招。十年不得青鸾信，一旦还吹碧玉箫。窗前度曲通真诀，灶下修丹悟浪烧。飘飘翠袖空中举，白日于飞作仙侣。骑鹤双双阆苑来，乘虬两两天台去。缑山初月似梳明，洛水清波杂佩声。云车并驾朝王母，霞帐联丝伴许琼。人间沧海尘将满，天上朱桃果未成。弱水圜州三万里，方壶绝顶九千坪。飞去飞来烟雾里，为雨为云朝暮行。翡翠兰苕不独栖，玉杯金案学齐眉。岂知宝殿嫦娥怨，翻笑银河织女思。同是神仙不同乐，掩泪年年伤寂寞。玉指终朝虚度机，金圭往岁空餐药。不如且斫潇湘竹，相随共奏鸾凰乐。
忆马侍御
作者：韩邦靖
朝代：明

浊酒对清夜，停云怀古人。才高翻不偶，多难转相亲。鸿雁看南国，风云望北辰。莫因秋节至，伤尔别离神。
忆马百愚
作者：韩邦靖
朝代：明

雨雪思良友，深杯复此斟。风烟迟暮岁，关塞别离心。岸柳行将发，宾鸿去益深。祁寒劳抚字，或恐废高吟。
感事（正德丁卯）
作者：韩邦靖
朝代：明

东南民力知全竭，西北长城更欲修。定有壮丁填野壑，况兼新麦在平畴。寻常功业人知好，十万人心或可忧。白屋书生真过计，便因家国泪横流。落落乾坤一病身，偶闻时事倍伤神。内批时复传中旨，故里尤多赐老臣。敢谓履霜忧杞国，已从人日验今春。匡扶未有纤毫力，名位谁居第一人。
感事（正德丁卯）·其一
作者：韩邦靖
朝代：明

东南民力知全竭，西北长城更欲修。定有壮丁填野壑，况兼新麦在平畴。寻常功业人知好，十万人心或可忧。白屋书生真过计，便因家国泪横流。
感事（正德丁卯）·其二
作者：韩邦靖
朝代：明

落落乾坤一病身，偶闻时事倍伤神。内批时复传中旨，故里尤多赐老臣。敢谓履霜忧杞国，已从人日验今春。匡扶未有纤毫力，名位谁居第一人。
探莲曲
作者：韩邦靖
朝代：明

江南七月莲花开，江上女儿采莲来。桃颊双垂映秋水，菱歌一曲望春台。春台一望隔千山，征客秦关更楚关。妾意如舟元不定，郎行似水何时还。若耶溪，云门岛，江水何茫茫，江风何浩浩。暮雨朝云江上楼，春兰秋蕙江边草。远树千重属目频，归帆一片忧心捣。一片归帆望不来，谁家箫鼓画船开。还看柁底鸳鸯宿，又见樯头鸿雁回。一溪还一曲，采莲采未足。水清石磊磊，采莲意已怠。越女长歌不肯休，吴姬辍棹犹相待。去年侬采莲，今年莲复采。年年江上花朵鲜，岁岁花中苦心在。中有苦心君不知，请君但看并头枝。可怜片片同心蕊，但作悠悠藕内丝。官道采桑劳妾身，西湖采莲伤妾神。云窗织罢愁长日，烟屿歌残望远人。远人不可见，且唱采莲歌。桂楫兰桡下极浦，青楼朱箔此山阿。芙蓉苑外金鞍度，杨柳堤边玉骑过。红尘驻马非无意，白露沾裳将奈何。将奈何，采莲归，明月前溪一镜飞。珠翠绮罗纷照耀，吴讴越吹相因依。明年倘若莲花发，荡子关山莫更违。
春兴
作者：韩邦靖
朝代：明

十里晴烟散薜萝，轻寒乍暖试清和。柳眉杏脸桃花泪，各有春愁谁最多。
晚坐
作者：韩邦靖
朝代：明
体裁：古风

遥峰罗夕日，高原蔼秋阴。天风自何来，吹我芳树林。寒蝉发哀调，蟋蟀嗣其音。岁月日以暮，霜露日以深。相思不自遣，无乃劳君心。持君一杯酒，聊以开郁沈。
漫成二首
作者：韩邦靖
朝代：明

漆沮河边两岸沙，绕堤十里尽桃花。春风纵使随流水，落日犹堪斗彩霞。沙苑烟光近白楼，黄河清渭两交流。牛羊落日新丘垄，杨柳春风古渡头。
漫成二首·其一
作者：韩邦靖
朝代：明

漆沮河边两岸沙，绕堤十里尽桃花。春风纵使随流水，落日犹堪斗彩霞。
漫成二首·其二
作者：韩邦靖
朝代：明

沙苑烟光近白楼，黄河清渭两交流。牛羊落日新丘垄，杨柳春风古渡头。
玄明宫行
作者：韩邦靖
朝代：明

长安送客城东道，柳叶杨花春正早。玄明宫前下马时，一片烟光长萋草。宫中道士邀我入，素果清茶日未昃。白河东下楚城西，指点湖山三叹息。正德三年与四年，刘瑾专权斧扆前。可怜帝主推心腹，纵有丘张岂比肩。帷幄空多戚里恩，论思无复侍臣尊。千官尽走东河下，庶政全归左顺门。震主倾朝不自知，回天转日更谁疑。金貂满座衔恩日，朱绂升堂颂德时。翻嫌仇李光荣薄，却笑曹侯意气卑。谋生意拙还谋死，更起玄明作蒿里。甲第侯王已莫伦，阴山将相那堪比。土石西山半欲摧，栋梁南国万牛回。虚阁平临金阙杪，假山下指凤城隈。琪花瑶草寻常得，万户千门次第开。千门万户谁甲乙，玄明之宫推第一。金碗常思埋甲盾，铜驼不解生荆棘。自古威权不到头，九重一怒罪人收。几人烈焰俱灰灭，一旦冰山作水流。冰山烈焰事俱非，座上门前客尽稀。须臾蔓草萦枯骨，宛转佳城属羽衣。门掩宫河十里长，山藏陇树一千行。今古谁存三尺土，奸雄空作百年忙。春风有客时双入，寒食何人奠一觞。卧牛不得归岗势，怨鹤空闻绕夕阳。夕阳漠漠鹤归迟，却忆玄明全盛时。千人举杵万人和，九仞为台十仞池。雨露霜霾归喜怒，层青丹碧岂珍奇。万民累足臣屏息，四海离心主不知。从来偏重多忧患，自古末流难障捍。东京政事三公缺，阉宦专权祸尤烈。正统王振擅权时，先朝李广亦恣雎。只今不独刘瑾盛，帝主旁前安可知。倚社难熏古如此，操刀必割谁能已。三穴那能穷帝旁，万机况复归司礼。救枉扶偏本不同，更张琴瑟始成功。还期圣主思前事，莫遣玄明有别宫。
病中送人入陕
作者：韩邦靖
朝代：明

渭水潼关北，吾亲舍在兹。君行须此路，我往未知期。但报平安日，休言疾病时。丈夫怜少子，恐遣鬓成丝。
破贼
作者：韩邦靖
朝代：明

破贼安平日，俱传靡孑遗。近闻屯霸上，复似渡淮时。平野旌旗合，川原鼓角悲。中丞欲全胜，且未发偏师。
秋日
作者：韩邦靖
朝代：明

水瘦江空潮渐平，即看秋色老霜橙。云笼淡日晴无定，风剪疏林寒有声。残菊萧条他自发，暮烟飘渺傍愁生。朱栏欲共何人倚，万里长天一雁横。
秋雨
作者：韩邦靖
朝代：明

雨到秋深易作霖，萧萧难会此时心。滴阶响共蛩鸣切，入幕凉随夜气侵。江阔雁声来渺渺，灯昏官漏夜沉沉。萧条最是荆州客，独倚高楼一醉吟。
谷太监出军歌
作者：韩邦靖
朝代：明

五千精锐下良乡，云里旌旗斗日光。诸将不知中使贵，夜来马上别君王。
送周世宁还
作者：韩邦靖
朝代：明

离亭落日照秋杯，愁共寒花各暂开。别去几时还再见，交游如子实多才。洞庭木叶秋仍下，巴峡猿声今正哀。鸿雁南飞还北上，可能无意寄书回。
送谢屯部之湖广
作者：韩邦靖
朝代：明
体裁：五言律诗

谢子同官久，春深独远行。山花孤棹发，江草旅愁生。桂岭通巴国，岷江接汉城。登临云日暮，何处是神京。
送马欹湖先生
作者：韩邦靖
朝代：明
体裁：五言律诗

当代文章客，如君生事微。功名殊未达，湖海意多违。行色萌春柳，江声转夕晖。荆襄全盛地，努力莫思归。
长安宫女行
作者：韩邦靖
朝代：明

长安城头夜二鼓，力士敲门称太府。为道君王巡幸势，选取娇娥看歌舞。应酬未得话从容，阶除早已人三五。仓皇便欲将我行，那肯相留到天曙。平昔娇痴在母傍，黄昏不敢出前房。如今却向何处去，似堕渊海身茫茫。四更未绝五更连，父母相随太府前。顷刻回头同伴至，亦有爷娘各惨然。虽同闾里不曾亲，那得相逢及此辰。清泪俱含未妆面，愁魂不附欲倾身。天明却转双轮疾，送我城东坐官室。生来虽在咸宁城，目中谁识京兆驿。已看闺阁隔重天，乍度昏朝似千日。中有数人不甚愁，问之乃是勾栏流。平生谑浪轻去住，却说能观五凤楼。望承恩宠心虽别，思到家乡泪亦流。才言欲去去何忙，翠幕油车已道傍。少小生离还死别，傍人见我空徬徨。娇怜姊妹不得诀，父母送我浐水阳。相看痛哭各舍去，此时欲断那有肠。城里家家锦绣帘，我辈姿容岂独妍。东家有女如花萼，旦入黄金名已落。西家有女如玉莹，夜剪乌云晨不行。我辈无钱兄弟劣，坐使芳年成诀别。渡河渡渭还渡汾，千山历尽雪纷纷。江流山馆猿常哭，叶落邮亭雁屡闻。自从堕地谁窥户，此际无家却望云。迢迢千里还岁穷，大同才得到行宫。常言朝见何曾见，深院萧萧尽日封。当今天子说神武，时向三边乘六龙。近时双跸驻榆塞，不知何日来云中。转眼还成正月末，忽然大驾还沙漠。见说天坛礼未修，还兼太庙春当礿。京师暂欲驻鸾旗，属车还载蛾眉归。却向豹房三四月，欲近龙颜真是稀。宫中景色谁曾见，宫外杨花徒扑面。有眼但识鸳鸯瓦，有身那到麒麟殿。凤舟时泛西海渚，采莲不唤如花女。鸾驾常操内教场，何曾汤火试红妆。茶饭每排新寺里，不用明眸兼皓齿。空有娼家色艺高，随人望幸亦徒劳。宫花枉自羞妆面，御柳何人斗舞腰。君王不御人转贱，尽日谁来问深院。日给行粮米半升，大官空有珍羞馔。旁人见我入天阍，谓我将承帝主恩。岂知流落还愁恨，荣宠何曾但泪痕。妾家虽贫未甚贫，丝麻布帛亦遮身。有时亦绣鸳鸯枕，翠线金针度一春。一春鸾镜不停妆，机杼言忙苦不忙。寒食清明邀等伴，银钗罗髻亦风光。父母如同掌上珠，去年才许城东夫。乘龙跨凤虽未必，并宿双栖亦不孤。百年光景谁曾见，一旦荣华土不如。当时同辈闻我说，珠泪人人落双颊。亦有因缘与恩爱，谁无父母同家业。可怜抛却入君门，九夏三秋那可言。风雨苑深同白昼，星河楼浅共黄昏。我曹岂是无倾国，闻道君王不重色。宫禁幽深谁不知，踪迹民间颇堪测。汉家多欲称武皇，玄宗好色闻李唐。卫氏门前夸揖客，杨钊海内无三郎。主上今来十四年，刘瑾朱宁并擅权。往时势焰东厂盛，近日威名游击偏。丘张谷马纷纷出，那有皇亲得向前。又闻亲受于永戒，大荤不御思长年。更宠番僧取活佛，似欲清净超西天。君王贱色分明是，那用当时诏旨传。当时陕西有廖大，此事恐是兹人专。滔天罪恶思固宠，逢迎却乃进婵娟。去年毡帐云钦取，狗马年来俱奉旨。何曾竟有君王诏，此曹播弄常如此。自从陕西有斯人，灾祸年来何太频。闾里已教徒赤壁，闺闱还遣闭青春。青春零落不须论，别有凄凉难具陈。同来女伴元不少，一半已为泉下尘。妾身虽在那常在，沟渠会见骨如银。谁家愿作朝天户，此世空为堕地人。中朝高官气如虎，朝廷有阙争拾补。近时叩阙谏南巡，何不上书放宫女。先朝罢殉有故事，万一官家肯相许。
长安宫女行
作者：韩邦靖
朝代：明

长安城头夜二鼓，力士敲门称太府。
为道君王巡幸势，选取娇娥看歌舞。
应酬未得话从容，阶除早已人三五。
仓皇便欲将我行，那肯相留到天曙。
平昔娇痴在母傍，黄昏不敢出前房。
如今却向何处去，似堕渊海身茫茫。
四更未绝五更连，父母相随太府前。
顷刻回头同伴至，亦有爷娘各惨然。
虽同闾里不曾亲，那得相逢及此辰。
清泪俱含未妆面，愁魂不附欲倾身。
天明却转双轮疾，送我城东坐官室。
生来虽在咸宁城，目中谁识京兆驿。
已看闺阁隔重天，乍度昏朝似千日。
中有数人不甚愁，问之乃是勾栏流。
平生谑浪轻去住，却说能观五凤楼。
望承恩宠心虽别，思到家乡泪亦流。
才言欲去去何忙，翠幕油车已道傍。
少小生离还死别，傍人见我空徬徨。
娇怜姊妹不得诀，父母送我浐水阳。
相看痛哭各舍去，此时欲断那有肠。
城里家家锦绣帘，我辈姿容岂独妍。
东家有女如花萼，旦入黄金名已落。
西家有女如玉莹，夜剪乌云晨不行。
我辈无钱兄弟劣，坐使芳年成诀别。
渡河渡渭还渡汾，千山历尽雪纷纷。
江流山馆猿常哭，叶落邮亭雁屡闻。
自从堕地谁窥户，此际无家却望云。
迢迢千里还岁穷，大同才得到行宫。
常言朝见何曾见，深院萧萧尽日封。
当今天子说神武，时向三边乘六龙。
近时双跸驻榆塞，不知何日来云中。
转眼还成正月末，忽然大驾还沙漠。
见说天坛礼未修，还兼太庙春当禴。
京师暂欲驻鸾旗，属车还载蛾眉归。
却向豹房三四月，欲近龙颜真是稀。
宫中景色谁曾见，宫外杨花徒扑面。
有眼但识鸳鸯瓦，有身那到麒麟殿。
凤舟时泛西海渚，采莲不唤如花女。
鸾驾常操内教场，何曾汤火试红妆。
茶饭每排新寺里，不用明眸兼皓齿。
空有娼家色艺高，随人望幸亦徒劳。
宫花枉自羞妆面，御柳何人斗舞腰。
君王不御人转贱，尽日谁来问深院。
日给行粮米半升，大官空有珍羞馔。
旁人见我入天阍，谓我将承帝主恩。
岂知流落还愁恨，荣宠何曾但泪痕。
妾家虽贫未甚贫，丝麻布帛亦遮身。
有时亦绣鸳鸯枕，翠线金针度一春。
一春鸾镜不停妆，机杼言忙苦不忙。
寒食清明邀等伴，银钗罗髻亦风光。
父母如同掌上珠，去年才许城东夫。
乘龙跨凤虽未必，并宿双栖亦不孤。
百年光景谁曾见，一旦荣华土不如。
当时同辈闻我说，珠泪人人落双颊。
亦有因缘与恩爱，谁无父母同家业。
可怜抛却入君门，九夏三秋那可言。
风雨苑深同白昼，星河楼浅共黄昏。
我曹岂是无倾国，闻道君王不重色。
宫禁幽深谁不知，踪迹民间颇堪测。
汉家多欲称武皇，玄宗好色闻李唐。
卫氏门前夸揖客，杨钊海内无三郎。
主上今来十四年，刘瑾朱宁并擅权。
往时势焰东厂盛，近日威名游击偏。
丘张谷马纷纷出，那有皇亲得向前。
又闻亲受于永戒，大荤不御思长年。
更宠番僧取活佛，似欲清净超西天。
君王贱色分明是，那用当时诏旨传。
当时陕西有廖大，此事恐是兹人专。
滔天罪恶思固宠，逢迎却乃进婵娟。
去年毡帐云钦取，狗马年来俱奉旨。
何曾竟有君王诏，此曹播弄常如此。
自从陕西有斯人，灾祸年来何太频。
闾里已教徒赤壁，闺闱还遣闭青春。
青春零落不须论，别有凄凉难具陈。
同来女伴元不少，一半已为泉下尘。
妾身虽在那常在，沟渠会见骨如银。
谁家愿作朝天户，此世空为堕地人。
中朝高官气如虎，朝廷有阙争拾补。
近时叩阙谏南巡，何不上书放宫女。
先朝罢殉有故事，万一官家肯相许。
闻雁
作者：韩邦靖
朝代：明

鸣雁萧萧下，寒灯故故明。角声传细雨，云色渡高城。兄弟无书信，乾坤有甲兵。秋风归未得，见尔不无情。
饮兴隆寺分韵
作者：韩邦靖
朝代：明

万里烟城暮，相逢老衲衣。盘餐无肉食，生计有柴扉。病骨春仍健，浮名静觉非。纷纷明日事，潦倒夜深归。
七星岩
作者：韩雍
朝代：明
体裁：古风

星岩古书院，谁向岩前结。隙地久荒芜，青山仍布列。洞口坐莓苔，爱此空中洁。四顾寂无声，寒泉响呜咽。提笔纪胜游，适值中秋节。天风吹玉泉，散作晴空雪。上有丹凤巢，下有神龙穴。我欲舞长剑，恐惊山石裂。我欲调素琴，叹嗟弦久绝。洗爵倒金尊，漫教驰驷铁。时有共游人，喧呼恣欢悦。酒酣踏月归，马上看圆缺。
七月六日与寅友登紫薇楼小酌和雷大参韵
作者：韩雍
朝代：明

蝉噪夕阳残暑天，高楼同上思茫然。几株古树当窗外，一带吴山在目前。知命已甘居草野，置身不觉到峰巅。酒阑莫道休衙晚，醉眼犹思望日边。高楼一目尽吴天，抚景题诗独怅然。功业敢誇犹在后，聪明已愧不如前。思乡欲敛江湖迹，避暑期登泰华巅。翘首不堪心事切，迢迢亲舍白云边。
七月六日与寅友登紫薇楼小酌和雷大参韵·其一
作者：韩雍
朝代：明

蝉噪夕阳残暑天，高楼同上思茫然。几株古树当窗外，一带吴山在目前。知命已甘居草野，置身不觉到峰巅。酒阑莫道休衙晚，醉眼犹思望日边。
七月六日与寅友登紫薇楼小酌和雷大参韵·其二
作者：韩雍
朝代：明

高楼一目尽吴天，抚景题诗独怅然。功业敢誇犹在后，聪明已愧不如前。思乡欲敛江湖迹，避暑期登泰华巅。翘首不堪心事切，迢迢亲舍白云边。
三月三日夜风雨无聊对酒偶成
作者：韩雍
朝代：明

风雨萧萧三月三，一身为客在江南。愁来强对清尊坐，烧尽银缸犹未酣。
三月晦日园人送王瓜有感二绝
作者：韩雍
朝代：明

春尽南州瓜乱生，野人初送最关情。燕京不比秦京暖，二月终旬进未成。南浦春归已摘瓜，欲尝新味却咨嗟。故园滨海东风冷，想得如今未着花。
三月晦日园人送王瓜有感二绝·其一
作者：韩雍
朝代：明

春尽南州瓜乱生，野人初送最关情。燕京不比秦京暖，二月终旬进未成。
三月晦日园人送王瓜有感二绝·其二
作者：韩雍
朝代：明

南浦春归已摘瓜，欲尝新味却咨嗟。故园滨海东风冷，想得如今未着花。
三茅观与左迁钱学士致仕陈太常宴集分韵 其一 沧字
作者：韩雍
朝代：明

揽衣上高轩，开轩俯遐荒。江山界吴越，胜槩非寻常。云起风隐隐，潮生浪沧沧。好风入我怀，冰雪生襟裳。眷言我同心，聊此尽一觞。一觞未及酬，冥思热中肠。丈夫感知遇，图报心遑遑。岂须薄江湖，何暇思庙堂。但使吾道行，咸能济时康。所以乡先正，进退忧弗忘。我希古之人，岁月悠且长。何以誓此心，仰视白日光。
三茅观与左迁钱学士致仕陈太常宴集分韵 其二 对字
作者：韩雍
朝代：明

三茅一何奇，门与越山对。西湖在何许，苍茫隐其背。绝顶多楼台，从来几兴废。乔林掩映好，百鸟声琐碎。我尝乘使车，踪迹穷宇内。山川亦周览，佳丽鲜可配。来兹集良宾，顿觉精彩倍。子瞻方谪宦，若水已勇退。行藏虽匪同，心志总弗昧。芳尊叙寒暄，新咏写肝肺。琼林粲珠玉，但觉我形秽。去去各勉旃，流芳踵先辈。
三茅观与左迁钱学士致仕陈太常宴集分韵·沧字
作者：韩雍
朝代：明

揽衣上高轩，开轩俯遐荒。江山界吴越，胜槩非寻常。云起风隐隐，潮生浪沧沧。好风入我怀，冰雪生襟裳。眷言我同心，聊此尽一觞。一觞未及酬，冥思热中肠。丈夫感知遇，图报心遑遑。岂须薄江湖，何暇思庙堂。但使吾道行，咸能济时康。所以乡先正，进退忧弗忘。我希古之人，岁月悠且长。何以誓此心，仰视白日光。三茅一何奇，门与越山对。西湖在何许，苍茫隐其背。绝顶多楼台，从来几兴废。乔林掩映好，百鸟声琐碎。我尝乘使车，踪迹穷宇内。山川亦周览，佳丽鲜可配。来兹集良宾，顿觉精彩倍。子瞻方谪宦，若水已勇退。行藏虽匪同，心志总弗昧。芳尊叙寒暄，新咏写肝肺。琼林粲珠玉，但觉我形秽。去去各勉旃，流芳踵先辈。
与冯宪副朱挥使昆仲游东禅
作者：韩雍
朝代：明

幽怀不能遣，与客游东禅。东禅景何如，缭绕水竹笼云烟。东堂长老号玉田，精彩矍铄神气全。匆闻门外车马声，倒屣迎我忻忻然。自言门巷好杉树，亲手栽植今参天。登堂坐我蒲团上，妙香香茗时时传。唤来高徒聪上人，颐指气使勤周旋。须臾开筵列尊俎，款留甚觉心诚虔。英豪宪副天下士，老成挥使人中贤。更誇玉雪美公子，好诗好礼今无前。携得仙家施小童，长歌大雅声清圆。玉田欢感呼行者，青天歌舞齐联翩。一派仙音众侧耳，重斟美酒烹肥鲜。案头石砚压锦笺，墨浆如膏笔如椽。诸僧罗拜不肯起，阑门索我留诗篇。君不见远公结社住白莲，一招靖节贤名传。又不见昌黎有书遗大颠，美誉烜赫垂千年。愧我无能继古作，爱此光景徒流连。草草留题拂衣去，何须更问三生缘。
世儒堂为俞山人
作者：韩雍
朝代：明

昔承俞山人，遗我参同契。因之访南国，知是儒者裔。华胄遥遥来，传书十馀世。隐显虽弗同，守业不少替。卦探伏羲画，辞讲三圣系。践履无愧怍，著述有文艺。手泽尚如新，遗像犹未敝。山人益克肖，讲学了生计。阿母守贞节，旌书表门第。见重瀛洲仙，名堂与佳制。贤声播三吴，庆泽衍千岁。勖哉子若孙，箕裘谨终励。
丙子夏洪吉袁瑞临抚建信江饶南康十一郡大旱田租二百三十二万勘有一百三十八万成灾封章上闻蒙恩俱赐蠲免忧民之怀稍舒口占一绝以识感激
作者：韩雍
朝代：明

十郡青苗总似焚，不才无计埽妖氛。蠲租有诏苍生感，圣主宽仁迈汉文。
东园偶成
作者：韩雍
朝代：明

三十年来立要津，虚名惹得世人嗔。独惭知遇恩难报，夜夜东林望北辰。百粤兵收鬓已斑，逢人那敢说平蛮。非才只可填丘壑，何日天边得放还。少年平步上青天，踪迹希奇每自嫌。今喜衰迟将退步，静思物理始怡然。人生至愿我皆全，况复相将半百年。多少同侪不如意，令人念念感苍天。东林散步宦情微，懒与时人较是非。好鸟飞来又飞去，相应疑我未忘机。
东园偶成·其一
作者：韩雍
朝代：明

三十年来立要津，虚名惹得世人嗔。独惭知遇恩难报，夜夜东林望北辰。
东园偶成·其三
作者：韩雍
朝代：明

少年平步上青天，踪迹希奇每自嫌。今喜衰迟将退步，静思物理始怡然。
东园偶成·其二
作者：韩雍
朝代：明

百粤兵收鬓已斑，逢人那敢说平蛮。非才只可填丘壑，何日天边得放还。
东园偶成·其五
作者：韩雍
朝代：明

东林散步宦情微，懒与时人较是非。好鸟飞来又飞去，相应疑我未忘机。
东园偶成·其四
作者：韩雍
朝代：明

人生至愿我皆全，况复相将半百年。多少同侪不如意，令人念念感苍天。
两使云中为秦行人民悦题
作者：韩雍
朝代：明

芳年登第列清班，每诵皇华不少閒。藩府再衔纶綍至，平城重送旆旌还。谩嗟出塞劳王事，便喜趋朝觐圣颜。我亦怀归归未得，临风谁忍唱阳关。
中秋文会为朱挥使昆仲题
作者：韩雍
朝代：明

天风吹开万里云，一轮华月秋平分。朱家昆仲设尊俎，满堂宾客皆斯文。斯文济济多才杰，握手登堂先看月。高捲珠帘问月明，何不常圆有时缺。盈虚消长理自然，月虽不言心已传。且将美酒劝宾客，请客为我题诗篇。须臾酒酣兴如渴，长篇短篇任批抺。还疑风月写不尽，遍谒儒绅请题跋。南楼老子兴亦浓，却恨年年在客中。行将归老葑溪上，与尔中秋文会同。
为赵总兵题扇
作者：韩雍
朝代：明

握柄炎荒外，三军听指麾。良筹先已定，多算出还奇。瘴雾随时扫，清风到处吹。题诗比勋德，无沗赵征夷。
为金仲和题夏太常竹
作者：韩雍
朝代：明

万紫千红照眼明，一番风雨即飘零。此君独有冰霜节，风雨声中色更青。高节亭亭一两竿，时人只解报平安。满林苍雪岁华暮，休作寻常桃李看。
为金仲和题夏太常竹·其一
作者：韩雍
朝代：明

万紫千红照眼明，一番风雨即飘零。此君独有冰霜节，风雨声中色更青。
为金仲和题夏太常竹·其二
作者：韩雍
朝代：明

高节亭亭一两竿，时人只解报平安。满林苍雪岁华暮，休作寻常桃李看。
久旱得雨忧民之怀顿释赋一诗志喜
作者：韩雍
朝代：明

亢阳且久田将芜，三农老稚皆号呼。帝德广运化工妙，天瓢一洒雨泽敷。岂但炎蒸已尽濯，坐令枯槁能还苏。安得九州总若此，苍生有望饥寒无。
久苦淫雨喜晴登聚奎楼有作
作者：韩雍
朝代：明

旬时苦淫雨，不得顽云开。平湖涨瀰漫，矮屋垣多颓。四郊亦茫茫，禾黍伤胚胎。吾民失生业，田叟尤悲哀。博施志虽勤，济众诚难哉。惭无燮理能，获戾曷敢推。荷此苍苍仁，幸矣回凶灾。朝阳发光彩，飘风自南来。长养万物成，且阜斯民财。登楼一举手，倚栏重徘徊。
九江候孟诚李都不至而回留此寄情
作者：韩雍
朝代：明

同年复同官，别久重相忆。闻君北堂讣，使我增恻恻。远来致生刍，兼之慰忧戚。山头侧身望，十日未能即。试问东来船，杳然无踪迹。匍匐无计往，而且乏羽翼。况奈心事牵，匆匆逼行色。空须怅然归，欲候那可得。莫嗔南风狂，莫怪江水逆。古称会面难，何时此情释。愿言节哀痛，终图报深德。
九鹚图为孟仪宾题
作者：韩雍
朝代：明

有鸟有鸟名舂锄，霜衣雪发形清癯。閒心只与鸥鸟伴，野趣不受樊笼拘。恍如少府池边立，又似吴王鼓中出。群聚应怜芳草青，孤飞点破空山碧。国宾儒雅能得师，平生方寸无邪思。宣尼大训寓此图，携来索我题新诗。李杜雍陶音已绝，我欲题诗愧才劣。但愿取彼霜衣制羽扇，一挥扫除四海苍生热。
乡友张汝明陆宗海宗湜宗博皆良契也别久而思申友道以告之盖寓内交之义云耳
作者：韩雍
朝代：明

伐木诗久废，友道益以缺。纷纷市井徒，权货日交接。权门势方盛，炙手时可热。一朝势或倾，掉臂随断绝。货室利可资，相亲竞谀悦。有时利或尽，反面肆欺蔑。翟公曾书门，冯驩亦喻说。斯乃理自然，古人言至切。我尝处乡邦，所友多俊杰。一张与三陆，门第皆阀阅。四人与我游，情好罔优劣。彼非因势趋，我非因利结。有义恒相规，有过恒相讦。胶漆意永固，芝兰味无别。暌违甫二载，远怀不能歇。嗟我门第衰，一弟更单孑。西山日薄时，有力不能竭。定省无归期，中肠自呜咽。况乏裨益才，所至嗤政拙。深惭立堪舆，亏此忠孝节。所赖惟同心，旦暮一扶挈。我爱晏平仲，交久敬不辍。又爱朱晖贤，妻子托能惬。作诗寄殷勤，此心誓如铁。相勉永弗谖，期以效前哲。
予整兵西巡辱中贵韦公携酒邀太监陈公王公同饯别行台酒酣韦公探唐人早朝诗和韵见赠走笔立就词致高远观者竦然起敬公复属予和辞不获已且重公之为人避权辞名有古人风因草草步韵并及之
作者：韩雍
朝代：明

近侍宫庭岁月长，勤劳不觉鬓毛苍。甄陶多士传经学，密勿三朝署典章。惊世有才诗句好，立身无玷姓名香。挥毫欲赞严遵美，书法荒粗愧二王。
二月二十九日蒙恩赐椰子三枚赋此志感
作者：韩雍
朝代：明

海邦佳品贡来新，中使传宣使近臣。金母仙瓜差可儗，楚江萍实岂堪伦。剖开玉椀光偏润，泻出琼浆味独真。千载深恩无可报，拜瞻嵩岳颂严宸。
二月二十九日蒙恩赐椰子三枚赋此志感
作者：韩雍
朝代：明
体裁：七言律诗

海邦佳品贡来新，中使传宣使近臣。金母仙瓜差可儗，楚江萍实岂堪伦。剖开玉碗光偏润，泻出琼浆味独真。千载深恩无可报，拜瞻嵩岳颂严宸。
二月二十四日舟中观历偶知清明有感二绝
作者：韩雍
朝代：明

一年春在客中行，扰扰谁知节序更。偶坐蓬窗看新历，恰惊今日是清明。寒食家家祭埽忙，不禁客泪欲沾裳。故园邱陇千山隔，不得随亲奠一觞。
二月二十四日舟中观历偶知清明有感二绝·其一
作者：韩雍
朝代：明

一年春在客中行，扰扰谁知节序更。偶坐蓬窗看新历，恰惊今日是清明。
二月二十四日舟中观历偶知清明有感二绝·其二
作者：韩雍
朝代：明

寒食家家祭埽忙，不禁客泪欲沾裳。故园邱陇千山隔，不得随亲奠一觞。
二载无暇至龙泉比至慰问父老吏循民安殊无一事皆上之赐也晚步中庭喜而有感口占一绝
作者：韩雍
朝代：明

王化渐摩久益深，士风民俗总还淳。山城驻节寂无事，闲步月明看北辰。
云谷八咏为乡人袁仲玉题 其一 杏林春雨
作者：韩雍
朝代：明

医传董奉活人心，济物功成不受金。云谷年来春雨后，新栽红杏已成林。
云谷八咏为乡人袁仲玉题 其七 梅窗读易
作者：韩雍
朝代：明

坐倚梅窗俗客稀，一编终日究精微。吉凶消长何须问，已悟先天造化机。
云谷八咏为乡人袁仲玉题 其三 石室鸣琴
作者：韩雍
朝代：明

石室香凝万虑空，制成新操付丝桐。寻常莫叹知音少，流水高山百世风。
云谷八咏为乡人袁仲玉题 其二 竹径清风
作者：韩雍
朝代：明

一径深栽竹万竿，清风潇洒逼人寒。知君高节真相似，莫厌频频岁晚看。
云谷八咏为乡人袁仲玉题 其五 墨池挥翰
作者：韩雍
朝代：明

学得新书逼二王，挥毫常在墨池旁。西风客棹曾经过，吹出云烟满路香。
云谷八咏为乡人袁仲玉题 其八 药圃锄云
作者：韩雍
朝代：明

种得灵苗数十畦，暖风吹动绿云移。频锄慎莫辞劳倦，凋瘵苍生久望医。
云谷八咏为乡人袁仲玉题 其六 雪霁看山
作者：韩雍
朝代：明

千峰万壑六花晴，着屐扶筇尽日行。应似古人能放达，独将宇宙作佳城。
云谷八咏为乡人袁仲玉题 其四 天心玩月
作者：韩雍
朝代：明

静里乾坤玩古今，一轮明月正天心。光辉不但来云谷，四海苍生仰照临。
云谷八咏为乡人袁仲玉题·杏林春雨
作者：韩雍
朝代：明

医传董奉活人心，济物功成不受金。云谷年来春雨后，新栽红杏已成林。一径深栽竹万竿，清风潇洒逼人寒。知君高节真相似，莫厌频频岁晚看。石室香凝万虑空，制成新操付丝桐。寻常莫叹知音少，流水高山百世风。静里乾坤玩古今，一轮明月正天心。光辉不但来云谷，四海苍生仰照临。学得新书逼二王，挥毫常在墨池旁。西风客棹曾经过，吹出云烟满路香。千峰万壑六花晴，着屐扶筇尽日行。应似古人能放达，独将宇宙作佳城。坐倚梅窗俗客稀，一编终日究精微。吉凶消长何须问，已悟先天造化机。种得灵苗数十畦，暖风吹动绿云移。频锄慎莫辞劳倦，凋瘵苍生久望医。
五凤鸣阳为海虞章氏诸子题
作者：韩雍
朝代：明

鸣阳老凤归丹穴，散出五雏千仞翔。惊世音声谐九奏，丽天文采翊重光。薛家昆弟终难并，窦氏诸郎足可方。世德不衰名益振，尧庭行见进祯祥。
五月二十九日登镇朔楼避暑
作者：韩雍
朝代：明

镇朔楼高壮国威，偶来避暑驻骖騑。万家矮屋棋分局，四面崇山翠作围。风引云霞常入座，天生冰雪便侵衣。狼烟已息边尘远，王化于今远近归。
五月十六日与林锦衣食荔支偶成
作者：韩雍
朝代：明

海邦荔支品多美，绝美无如进奉子。南人惯识已誇羡，北人初见尤惊喜。剥开鸡卵玉满苞，嚼出琼浆香溅齿。解酲消渴日千颗，未许杨梅雪梨比。忆昔永元天宝间，贡出西川与交趾。十里五里一置堠，人马困顿多道死。此果得名想此时，讽谏有诗载青史。我朝列圣鉴往事，穷荒献味皆禁止。大庖九鼎罗八珍，果核时新亦无此。我曹何幸得饱啖，念所从来感恩耳。作诗写赠知心人，无奈心驰天万里。
交代芮御史钊按治江西诗送还京
作者：韩雍
朝代：明

同年同志复同官，客里相逢握手欢。千里归心辞我易，一年新政继君难。鄱湖水落清秋度，庐阜峰高后夜看。朝退金门如有暇，老亲烦为报平安。
仁化草堂为曲江黄御史父处士题
作者：韩雍
朝代：明

为爱茅堂近曲江，云山叠叠水淙淙。一筇晴雨行南亩，半榻清风卧北窗。少室山人今有几，杜陵野老古无双。传家又得宁馨子，衣绣乘骢在帝邦。
仙舟诗为郭汝祯赋
作者：韩雍
朝代：明

郭君之舟新且美，乍入真如洞房里。爱君兄弟义气多，与君同泛吴淞水。外台豸绣名四方，南邻金玉誇同乡。我弟亦是锦衣客，开樽满座生辉光。腊雪初晴风力壮，远山近山如玉障。寒极翻疑酒力微，情欢不觉诗怀放。红炉再拥银烛烧，劝酬已到夜寂寥。东君犹自不满意，密戒舟子徐徐摇。吴淞万顷孤舟漾，橹声摇月吴歌唱。彷佛陶朱入五湖，依稀博望来天上。喧阗鼓吹归渡头，傍人叹羡如仙游。烦君勉效郭林宗，我名此舟为仙舟。
作朱中书文徵犹子字说兼励以诗
作者：韩雍
朝代：明

云间有华族，世德乡闾推。隐君德弥彰，六子生绝奇。芝兰间玉树，森森列阶墀。头角皆崭然，奚止称白眉。伯也干父蛊，克家礼无违。次虽少长殊，立身率能知。长者向文学，场屋事可期。少焉就外傅，取友能得师。进修不怠荒，成人理无疑。我悉命以字，走笔摛文词。厥字义孔深，诸子当潜思。荀氏十龙驹，窦老五桂枝。联芳载典籍，千古家声垂。勉旃踵遗休，图报明盛时。
佥都御史吴公舆璧巡抚广东甫一月朝廷以两广事不归一仍命予总督两广军务兼理巡抚舆璧得代回途次会别书此寓期望意
作者：韩雍
朝代：明

萍水相逢总宦游，我来君去两悠悠。喜君已释千钧负，老我重添万斛愁。八座定知虚席待，百蛮行见望风收。江湖廊庙皆心事，且放忧怀一劝酬。
倚韵奉答赵中书昂二首
作者：韩雍
朝代：明

卓荦才华迈子云，紫薇花底散清芬。一池墨水时相近，满案芭蕉日更勤。金匮夜抽书总秘，玉堂昼直漏稀闻。宦情莫叹遭逢晚，圣主于今正右文。松雪仙翁非世人，玉为肌骨水为神。挥毫每见烟生纸，题璧曾烦袖拂尘。霄汉十年明圣宠，风云千载壮图伸。古来书法多名世，独数公权是谏臣。
倚韵奉答赵中书昂二首·其一
作者：韩雍
朝代：明

卓荦才华迈子云，紫薇花底散清芬。一池墨水时相近，满案芭蕉日更勤。金匮夜抽书总秘，玉堂昼直漏稀闻。宦情莫叹遭逢晚，圣主于今正右文。
倚韵奉答赵中书昂二首·其二
作者：韩雍
朝代：明

松雪仙翁非世人，玉为肌骨水为神。挥毫每见烟生纸，题璧曾烦袖拂尘。霄汉十年明圣宠，风云千载壮图伸。古来书法多名世，独数公权是谏臣。
偶成
作者：韩雍
朝代：明

二旬登上第，十载位都堂。遭遇古来少，感恩何日忘。不须论毁誉，焉用卜行藏。誓竭驽骀力，终身报圣皇。
八月六日发苍梧之桂林大雾蔽江
作者：韩雍
朝代：明

喧天鼓吹引麾幢，黑雾濛濛蔽大江。自信真诚能辟瘴，家僮不用闭船窗。人说瘴乡投窜地，我游七载幸无虞。此心不负朝廷托，应有神明护贱躯。
八月六日发苍梧之桂林大雾蔽江·其一
作者：韩雍
朝代：明

喧天鼓吹引麾幢，黑雾濛濛蔽大江。自信真诚能辟瘴，家僮不用闭船窗。
八月六日发苍梧之桂林大雾蔽江·其二
作者：韩雍
朝代：明

人说瘴乡投窜地，我游七载幸无虞。此心不负朝廷托，应有神明护贱躯。
六月九日云中行台池亭偶成
作者：韩雍
朝代：明

卓午火云起，三边且炎蒸。薄暮亦烦倦，池亭试閒登。须臾山风来，襟怀爽如冰。轻罗不可试，重衣更须增。步还坐中堂，萧然一青灯。因之发感叹，庶以知自惩。
六月十三日德兴道中苦热小憩林下偶成
作者：韩雍
朝代：明

高堂广厦六月寒，我虽逸居忧素餐。炎风烈日道路难，我虽驱驰心始安。却怜仆夫力已殚，流浆满背何曾乾。马头红尘滚雕鞍，四蹄汗血尤汎澜。使我目睹心悲酸，停车解辔聊盘桓。九州无人服冰丸，苍生多少颜无欢。我欲大布云阴宽，吁嗟不能生羽翰。
具庆堂为程员外宗题
作者：韩雍
朝代：明

秋台绩奏称才良，宠命新颁具庆堂。数朵彩云将雨露，两簪苍雪耐风霜。光摇金翠瞻天近，景驻桑榆爱日长。移孝为忠丈夫事，好摅忠荩答君王。
再次韵奉彦卿
作者：韩雍
朝代：明

暑雨霏微天未开，万艘泊处净无埃。长沙有客能经国，举世何人解惜才。咫尺閒居千里隔，相将恩诏一时来。嗟予重有同升愿，夜夜劳神望上台。
再用前韵奉酬同寅余公持敬
作者：韩雍
朝代：明

天将启中兴，神龙在渊处。一朝飞在天，云从作霖雨。若人素端重，殊无妄笑语。栋梁美才具，圭璋秀姿宇。臣邻帝左右，四海率化理。岂但蛮夷宾，更誇甲兵洗。羡君风云会，不殊禹门鲤。棘寺兰台荣，超迁正未已。用罚克明慎，体念大易旅。丈夫幸遭际，何须羡巢许。默默古所羞，谔谔古所取。相勉陈嘉猷，致君日恭己。
冰壶为前人题
作者：韩雍
朝代：明

幽人常在雪轩居，恍若清冰置玉壶。昼静一尘无处著，岁寒三友隔帘呼。间从芳沼寻鸥侣，睡起开笼放鹤雏。闻道丹青尤绝笔，时时写拟辋川图。
凯还图为总兵官彰武伯杨公题
作者：韩雍
朝代：明

杨将军，不易得。虎头燕颔脩髯黑，河目龟文神气赤。三光五岳储精华，生与皇家为柱石。少事世父颍国武襄公，六韬三略皆精通。手提百斤武库戟，臂挽三石乌号弓。有时射猎驰沙漠，千万人中显英略。南山白额赤手擒，云里双雕应弦落。有时策马出寨游，杀气凛凛横高秋。健儿望风不敢敌，挥刀追斩单于头。弱冠登庸起声望，每向行营护天仗。艰危时复展奇谋，上谷登坛为副将。彼敌违天常，西夏为奸骄。将军往节度，一道人歌谣。犬羊贪心犹未已，举国入寇平时比。挥兵鏖战却败奔，跃马穷追数千里。僵尸弥山血成川，尽驱驼马欣凯还。献俘奏捷天子喜，报功遣使来穷边。赐赉便蕃未能数，更进勋阶锡茅土。玄冠几度加貂蝉，金印三台伏螭虎。残敌胆破夜自惊，脱身北走无留停。云中长驱肆劫掠，守臣安得逃天刑。宵旰勤民深轸念，在廷元老咨询遍。堪兹重寄惟将军，召对文华隆宠眷。尚衣出龙锦，宝藏分南金。大官珍羞罗，良酝清香斟。白麻黄麻颁紫禁，将军重佩征西印。受降城中百万家，家家喜得贤方镇。彼敌蜂屯近边烽，僣志犹欲窥南东。将军伏兵守要害，闻风远遁穹庐空。塞垣不见狼烟起，从此三边甲兵洗。圣主端无西顾忧，万里长城真可拟。画工模写奏凯归，据鞍顾盼多风威。山川草木动华彩，旌旗戈甲生光辉。君不见车骑将军赵充国，金城方略平羌贼。振旅旋师报匪轻，麒麟高阁图容色。又不见大树将军冯公孙，大破赤眉定三秦。中兴伟迹不可泯，南宫云台写其真。将军勋名不在古人下，云台麟阁终须画。此画亦须宝藏之，后人一睹千金价。
分少陵诗句寿渔乐先生七十 其一 人字
作者：韩雍
朝代：明

练川有达士，德谊重搢绅。轩冕非所图，以渔乐天真。五湖浩烟波，扁舟一丝纶。子陵富春山，吕望渭水滨。遗风邈百世，于今睹斯人。昭代访遗贤，会见迎蒲轮。
分少陵诗句寿渔乐先生七十 其七 稀字
作者：韩雍
朝代：明

宿云净遥空，瑞彩腾少微。亦有南极星，中宵烂光辉。哲人初度晨，眉寿世所稀。朝阳丹凤雏，翙翙翱翔归。高堂敞华筵，珍羞击鲜肥。岁岁祝长生，孝子心无违。
分少陵诗句寿渔乐先生七十 其三 七字
作者：韩雍
朝代：明

贾艺不欲售，甘心事休逸。老陪香山九，贤如竹林七。一朝天恩下，光辉照蓬荜。脱却逍遥巾，从容佩簪绂。芝兰间玉树，跄跄绕前膝。举觞祝亲寿，愿与南山匹。
分少陵诗句寿渔乐先生七十 其二 生字
作者：韩雍
朝代：明

春秋倏云迈，林泉寄馀生。有子经济才，宪府蜚英声。推封拜嘉宠，龙章下承明。乌纱豸锦袍，白日昭光荣。人生有斯乐，况值时治平。仰天一大笑，举杯劝长庚。
分少陵诗句寿渔乐先生七十 其五 古字
作者：韩雍
朝代：明

平生厌尘俗，雅志素希古。优游林泉下，甘与麋鹿伍。寿考跻七旬，禄养享三釜。佳辰集良宾，肆筵设樽俎。翩翩青鸟来，蟠桃送王母。弃核齐昆崙，遐龄岂胜数。
分少陵诗句寿渔乐先生七十 其六 来字
作者：韩雍
朝代：明

新秋绂麟期，清风自天来。烹龙且炰凤，华堂寿筵开。有客海上至，自云出蓬莱。喜君寿且康，为献流霞杯。主人心孔欢，须臾玉山推。遥遥故乡心，何当一追陪。
分少陵诗句寿渔乐先生七十 其四 十字
作者：韩雍
朝代：明

桑榆景弥好，福祉自天锡。偕老复寿康，安居享禄食。练川乔木家，屈指百无十。新秋时雨霁，华堂荐绅集。金樽注流霞，饮如长鲸吸。酒阑月初上，光芒照南极。
分少陵诗句寿渔乐先生七十·人字
作者：韩雍
朝代：明

练川有达士，德谊重搢绅。轩冕非所图，以渔乐天真。五湖浩烟波，扁舟一丝纶。子陵富春山，吕望渭水滨。遗风邈百世，于今睹斯人。昭代访遗贤，会见迎蒲轮。春秋倏云迈，林泉寄馀生。有子经济才，宪府蜚英声。推封拜嘉宠，龙章下承明。乌纱豸锦袍，白日昭光荣。人生有斯乐，况值时治平。仰天一大笑，举杯劝长庚。贾艺不欲售，甘心事休逸。老陪香山九，贤如竹林七。一朝天恩下，光辉照蓬荜。脱却逍遥巾，从容佩簪绂。芝兰间玉树，跄跄绕前膝。举觞祝亲寿，愿与南山匹。桑榆景弥好，福祉自天锡。偕老复寿康，安居享禄食。练川乔木家，屈指百无十。新秋时雨霁，华堂荐绅集。金樽注流霞，饮如长鲸吸。酒阑月初上，光芒照南极。平生厌尘俗，雅志素希古。优游林泉下，甘与麋鹿伍。寿考跻七旬，禄养享三釜。佳辰集良宾，肆筵设樽俎。翩翩青鸟来，蟠桃送王母。弃核齐昆崙，遐龄岂胜数。新秋绂麟期，清风自天来。烹龙且炰凤，华堂寿筵开。有客海上至，自云出蓬莱。喜君寿且康，为献流霞杯。主人心孔欢，须臾玉山推。遥遥故乡心，何当一追陪。宿云净遥空，瑞彩腾少微。亦有南极星，中宵烂光辉。哲人初度晨，眉寿世所稀。朝阳丹凤雏，翙翙翱翔归。高堂敞华筵，珍羞击鲜肥。岁岁祝长生，孝子心无违。
刘佥宪廷美小洞庭十景 其一 隔凡洞
作者：韩雍
朝代：明

林屋洞天好，似不通人寰。君家小石岩，亦在云水间。红尘自南陌，乐事非东山。辞荣休此中，世事无相关。
刘佥宪廷美小洞庭十景 其七 春香窟
作者：韩雍
朝代：明

花树结成幄，花时香远闻。主翁来宴坐，百和常芬芬。燕寝閒自凝，朝衣不须薰。笑彼沈檀亭，豪奢何足云。
刘佥宪廷美小洞庭十景 其三 撚髭亭
作者：韩雍
朝代：明

閒亭恣吟情，起坐不自省。霜髭时复撚，得句欲清警。神游李杜坛，思入陶谢境。家声占诗豪，谁敢更歌郢。
刘佥宪廷美小洞庭十景 其九 橘子林
作者：韩雍
朝代：明

绕山种橘树，枝叶团阴森。霜后熟累累，万颗垂黄金。江陵莫专美，龙阳已成林。摘来赠亲友，羲帖不须临。
刘佥宪廷美小洞庭十景 其二 题名石
作者：韩雍
朝代：明

小山石奇绝，诸老心所耽。翰墨题姓名，视古亦何惭。退之天封宫，子瞻仙游潭。纱笼谨蔽护，千古留美谈。
刘佥宪廷美小洞庭十景 其五 蕉雪坡
作者：韩雍
朝代：明

摩诘画已神，意到不拘束。雪中芭蕉树，相应如碧玉。惟君妙丹青，下笔绝尘俗。林坡足挥扫，辋川图可续。
刘佥宪廷美小洞庭十景 其八 岁寒窝
作者：韩雍
朝代：明

万卉尽凋落，桧柏犹苍苍。爱兹岁寒操，结窝与徜徉。直干并凌云，真心同耐霜。堪怜梁栋材，未得登庙堂。
刘佥宪廷美小洞庭十景 其六 鹅群沼
作者：韩雍
朝代：明

学书宗右军，放鹅满清沼。观鹅得腕法，妙出人意表。墨池洗未涸，兰亭临已了。挥洒满世间，谁言晋书少。
刘佥宪廷美小洞庭十景 其十 藕花洲
作者：韩雍
朝代：明

种藕绕芳洲，藕生绿荷长。南风催花发，十里闻清香。饮客折碧筒，解酲啖雪霜。眷言君子心，千古同芬芳。
刘佥宪廷美小洞庭十景 其四 卧竹轩
作者：韩雍
朝代：明

作轩当竹林，客至延入坐。酒阑客散去，高枕竹根卧。伯伦兴方豪，子美诗谩和。自笑尘中人，如君有谁个。
刘佥宪廷美小洞庭十景·隔凡洞
作者：韩雍
朝代：明

林屋洞天好，似不通人寰。君家小石岩，亦在云水间。红尘自南陌，乐事非东山。辞荣休此中，世事无相关。小山石奇绝，诸老心所耽。翰墨题姓名，视古亦何惭。退之天封宫，子瞻仙游潭。纱笼谨蔽护，千古留美谈。閒亭恣吟情，起坐不自省。霜髭时复撚，得句欲清警。神游李杜坛，思入陶谢境。家声占诗豪，谁敢更歌郢。作轩当竹林，客至延入坐。酒阑客散去，高枕竹根卧。伯伦兴方豪，子美诗谩和。自笑尘中人，如君有谁个。摩诘画已神，意到不拘束。雪中芭蕉树，相应如碧玉。惟君妙丹青，下笔绝尘俗。林坡足挥扫，辋川图可续。学书宗右军，放鹅满清沼。观鹅得腕法，妙出人意表。墨池洗未涸，兰亭临已了。挥洒满世间，谁言晋书少。花树结成幄，花时香远闻。主翁来宴坐，百和常芬芬。燕寝閒自凝，朝衣不须薰。笑彼沈檀亭，豪奢何足云。万卉尽凋落，桧柏犹苍苍。爱兹岁寒操，结窝与徜徉。直干并凌云，真心同耐霜。堪怜梁栋材，未得登庙堂。绕山种橘树，枝叶团阴森。霜后熟累累，万颗垂黄金。江陵莫专美，龙阳已成林。摘来赠亲友，羲帖不须临。种藕绕芳洲，藕生绿荷长。南风催花发，十里闻清香。饮客折碧筒，解酲啖雪霜。眷言君子心，千古同芬芳。
刘子钟郎中嶰谷秋风竹为吴郎中题
作者：韩雍
朝代：明

大夏之西，沅渝之阴，有地名嶰谷，产竹成修林。苍厓每见绿云起，白日不受红尘侵。七月八月风森森，翠鸾飞舞青虬吟。瀛洲仙子振环佩，商山隐者鸣瑶琴。行看最能远清听，入坐便可消烦襟。比来此景不易得，宦途渴想尘生心。吴君早年登要津，此君风节素所歆。东平才子善挥洒，笔端造化留情深。欲君宝此如南金，作官视此为规箴。此君终当遇伶伦，取之共和箫韶音。
刘廷美佥宪为乡人魏古作湖山图徐武功题诗其上魏复求予作为赋一绝
作者：韩雍
朝代：明

诗画精神二美全，满堂风雨起云烟。更怜彷佛五湖口，欲学鸱夷放钓船。
刘文介公冢子贡士节入广校雠文介集事竣还乡予出公榜中年最少辱公最知爱且重节之为人操履学识绰有父风故作诗壮其行
作者：韩雍
朝代：明

学士文章世共誇，贤郎校正志尤嘉。鲁鱼亥豕分真迹，玉佩琼琚绝点瑕。太素有传终继美，小坡无沗克承家。探花弱弟怀知己，别尔何堪重叹嗟。
办事官黄汉斌从予有年兹乞归省母口占四绝以华其行
作者：韩雍
朝代：明

黄生从我久劳勤，况是平生志不群。忽忆慈亲乞归省，楚云湘水思纷纷。青油幕下效劳多，累荐无成奈若何。迟速从来皆有命，莫教初志便蹉跎。峨冠博带远还乡，绿酒黄花寿北堂。满袖西风昼游处，石牛山色倍生光。宁亲展墓望乡庐，我又封章达帝居。昭代用人遗逸少，重来从事莫踌躇。
办事官黄汉斌从予有年兹乞归省母口占四绝以华其行·其三
作者：韩雍
朝代：明

峨冠博带远还乡，绿酒黄花寿北堂。满袖西风昼游处，石牛山色倍生光。
办事官黄汉斌从予有年兹乞归省母口占四绝以华其行·其二
作者：韩雍
朝代：明

青油幕下效劳多，累荐无成奈若何。迟速从来皆有命，莫教初志便蹉跎。
办事官黄汉斌从予有年兹乞归省母口占四绝以华其行·其四
作者：韩雍
朝代：明

宁亲展墓望乡庐，我又封章达帝居。昭代用人遗逸少，重来从事莫踌躇。
十二月二十有三日发梧州之浔与二三同事小酌书感
作者：韩雍
朝代：明

遐荒岁云徂，行役犹未休。晨起戒舟子，理棹溯急流。笳鼓声初喧，舳舻蔽江浮。乱石白齿齿，激湍清浏浏。长风饱蒲帆，薄暮方始收。嗟我本驽钝，辞亲恒远游。乌鸟亦有情，岂不怀故丘。时事方孔棘，恩遇亦未酬。眷兹弗荒宁，奔走不自由。所幸二三友，同朝旧朋游。且与倒一尊，解我百责忧。重裀坐广堂，高爵等列侯。丈夫苟有志，视此同一沤。所贵慎明德，建功踵前修。举杯望青天，思饮月氐头。
十二月二十有八日余与总兵官彰武伯杨公副总兵都督曹公地官郎中罗公习正旦仪于善化寺礼既毕杨具酒肴邀镇守太监王公守备中贵罗公同此小酌以为岁暮休暇之乐余浩然兴发因成五言古诗一章聊叙情曲且识余感
作者：韩雍
朝代：明

流光一何驶，冉冉芳岁阑。嗟我裨益疏，幽怀弗能宽。所幸封域内，物阜民且安。既习嘉礼成，聊此閒游观。内相三槐后，情意如芝兰。总戎出关西，才器比琅玕。谦冲副帅先，教子同登坛。豫章先生裔，中贵及地官。并驰英俊声，相从此盘桓。禅窟大如斗，兀坐无严寒。总戎邀曲生，羞膳罗杯盘。忘形到尔汝，劝酬心孔欢。馀酣豪气充，彼此戒素餐。丈夫感知遇，岂惮世事难。侧闻河套贼，西夏为骄奸。安能建长策，奋飞擒可汗。上报明主恩，尽此方寸丹。局促空太息，不得生羽翰。拂袖归行台，留题后人看。欲问作者谁，台叟吴门韩。
午日寄杨司寇诗
作者：韩雍
朝代：明

陪观竞渡倚高楼，冉冉流光又六秋。为客到今空自感，何人来此可同游。蒲觞满引终难醉，萧鼓喧闻未破愁。聊写新诗寄知己，江东云树重回头。
午日闻竞渡歌
作者：韩雍
朝代：明

记得童年百不忧，每逢佳节盻嬉游。如今为客不知节，闻着歌声添客愁。
午日风雨独酌有感
作者：韩雍
朝代：明

多病年年客异乡，不堪风雨又端阳。重恩堂上天伦庆，应有愁人空断肠。
华盖山
作者：韩雍
朝代：明
体裁：七言律诗

纵步高登紫盖峰，峰前峰后有仙踪。眼空海宇三千界，身在天门第几重。风撼朱门惊睡鹤，雷轰元洞起潜龙。夜来听得神仙语，许我青云有路通。
南昌彭节自为书生至驿官从予抚西江平南蛮效劳簿书有年矣嘉其勤慎尝两荐之天官徇例待其赴部始为擢用兹辞予往焉恐其堕厥志与诗勉之
作者：韩雍
朝代：明

勤劳幕下几经秋，又捲行装上帝州。荐尔未成真有命，逢人莫叹久淹留。七旬慈母豫章城，衣锦归宁喜不胜。想是犹存显扬愿，莫教功利累名称。
南昌彭节自为书生至驿官从予抚西江平南蛮效劳簿书有年矣嘉其勤慎尝两荐之天官徇例待其赴部始为擢用兹辞予往焉恐其堕厥志与诗勉之·其二
作者：韩雍
朝代：明

七旬慈母豫章城，衣锦归宁喜不胜。想是犹存显扬愿，莫教功利累名称。
去岁余与窗友赵伯颙同外补五月十有二日予至钱塘宿斋吴山而伯颙已先至因来叙话夜分始别匆匆一载矣兹予统师南征经伯颙之邻封伯颙亦来犒师亦以是日会于浔阳两情相对喜而复感而伯颙又亟欲别去予因口占三绝以赠
作者：韩雍
朝代：明

去年此日到钱塘，同宿吴山夜话长。今日相逢在萍水，一樽相对两茫茫。拥节重逢楚水滨，因怜别久更情亲。烦君且莫论分手，世上知心有几人。自分江湖老此身，不图重拜圣恩新。世间荣落逡巡事，慎莫轻看失意人。
去岁余与窗友赵伯颙同外补五月十有二日予至钱塘宿斋吴山而伯颙已先至因来叙话夜分始别匆匆一载矣兹予统师南征经伯颙之邻封伯颙亦来犒师亦以是日会于浔阳两情相对喜而复感而伯颙又亟欲别去予因口占三绝以赠·其一
作者：韩雍
朝代：明

去年此日到钱塘，同宿吴山夜话长。今日相逢在萍水，一樽相对两茫茫。
去岁余与窗友赵伯颙同外补五月十有二日予至钱塘宿斋吴山而伯颙已先至因来叙话夜分始别匆匆一载矣兹予统师南征经伯颙之邻封伯颙亦来犒师亦以是日会于浔阳两情相对喜而复感而伯颙又亟欲别去予因口占三绝以赠·其三
作者：韩雍
朝代：明

自分江湖老此身，不图重拜圣恩新。世间荣落逡巡事，慎莫轻看失意人。
去岁余与窗友赵伯颙同外补五月十有二日予至钱塘宿斋吴山而伯颙已先至因来叙话夜分始别匆匆一载矣兹予统师南征经伯颙之邻封伯颙亦来犒师亦以是日会于浔阳两情相对喜而复感而伯颙又亟欲别去予因口占三绝以赠·其二
作者：韩雍
朝代：明

拥节重逢楚水滨，因怜别久更情亲。烦君且莫论分手，世上知心有几人。
双节堂为御史朱铉题
作者：韩雍
朝代：明

同挥清泪落重泉，荀采中情晚不迁。湘水未沉因有子，首阳终饿为无天。雁鸿叫雨离群远，松柏凌霜出类坚。节义从来关世教，愿将女范续新编。
发云中将之宣城至阳和奉敕送敌使出境因复回辕怅然有作
作者：韩雍
朝代：明

漠漠平沙路几程，东行未远又西行。马头山雀飞还落，云外边烽晦复明。宦海萍踪何日定，吴江鸥侣几时盟。愁来苦忆陶彭泽，得向田园老此生。
同叶都宪游净慈寺
作者：韩雍
朝代：明

何处禅林是净慈，苏公堤畔影参差。水光山色有多景，天下人间无此奇。老我登临方遂愿，高僧延款索题诗。国恩未报空游乐，笑撚霜毫有所思。
同年会诗分韵得呦字
作者：韩雍
朝代：明

忆昔甫弱冠，鹿鸣歌呦呦。遂能从群仙，直上琼林游。琼林探名花，少年我其尤。同披宫锦袍，共泛黄金瓯。一时吐壮气，浩浩横九州。岂徒践董贾，实欲肩伊周。朅来十五载，各有官守忧。友情胶漆深，宦迹参商侔。荣落虽或殊，大闲鲜遗羞。贤科称得人，吾榜居最优。迩闻黄门第，开筵集斯流。尚齿不尚官，款曲偏绸缪。尊罍叠献酢，珠玉纷赓酬。我惭镇南邦，末席趋无由。忽得春卿书，分韵为我留。旦准昔同列，推荐行阴谋。王聂始同曹，败覆终相雠。彼皆古同年，智愚难匹俦。作诗附终篇，相期鉴前修。明秋我入觐，后会知能不。
同年王参议孟育从事军中久矣今升左参政予与总镇两广太监陈公总兵官平江伯陈公重其为人而惜其去载酒饯行诗以华之
作者：韩雍
朝代：明

壬戌之春金榜开，百五十人同日喜。三十年来渐凋谢，落落晨星不多矣。怜君素有冰蘖操，作官久淹甘自已。方今用贤尚恬退，忽报乔迁向南鄙。我闻滇南古夷地，皇明抚有非昔比。君能治理如中州，风俗应须变淳美。瘴烟初消天日明，碧水丹山照金紫。青油幕下行装发，囊箧萧条只图史。府僚诸老尚含情，况我情怀曷能止。江亭一杯聊叙别，浩浩长风布帆起。到时若上五华山，东望传书慰知己。
同弋阳李少卿宿莲塘寺次古诗韵
作者：韩雍
朝代：明

小小禅房似画船，连床风雨拥寒毡。几年受任惭无补，千里论交幸有缘。松径云深迷晚鹤，槐庭霜重断秋蝉。留题最羡文章伯，嬴得芳名后世传。山寺岧峣倚碧峰，偶来假榻快心胸。行营漏起三吹角，古殿香然一扣钟。故旧情深欢会合，圣明恩重幸遭逢。素餐却念农家苦，烟火东林尚夕舂。
同弋阳李少卿宿莲塘寺次古诗韵·其一
作者：韩雍
朝代：明

小小禅房似画船，连床风雨拥寒毡。几年受任惭无补，千里论交幸有缘。松径云深迷晚鹤，槐庭霜重断秋蝉。留题最羡文章伯，嬴得芳名后世传。
同弋阳李少卿宿莲塘寺次古诗韵·其二
作者：韩雍
朝代：明

山寺岧峣倚碧峰，偶来假榻快心胸。行营漏起三吹角，古殿香然一扣钟。故旧情深欢会合，圣明恩重幸遭逢。素餐却念农家苦，烟火东林尚夕舂。
同李少卿游龟峰寺次其韵二首
作者：韩雍
朝代：明

系却兰舟弋水滨，乱云堆里访山门。年深古柏多仍在，春后残梅半不存。燕尾溪流斜断岸，羊肠路绕曲通村。徘徊更爱群峰好，一洗平生两目昏。洞天深处远江滨，路入烟霞是洞门。环座好峰千状出，满潭清溜四时存。曾磨厓石疑元结，欲咏梅花愧后村。搔首何堪自东望，亲闱久矣旷晨昏。
同李少卿游龟峰寺次其韵二首·其二
作者：韩雍
朝代：明

洞天深处远江滨，路入烟霞是洞门。环座好峰千状出，满潭清溜四时存。曾磨厓石疑元结，欲咏梅花愧后村。搔首何堪自东望，亲闱久矣旷晨昏。
同邢太守赵伯颙游三茅观
作者：韩雍
朝代：明

清江潮落午风恬，与客凭高试捲帘。吴越群山如绘画，乾坤万物见洪纤。旬宣远慕召公奭，忧乐还思范仲淹。倚遍阑干不知晚，五云缥缈注遐瞻。
同钱翰林游宝叔寺和同年张太仆韵
作者：韩雍
朝代：明

群山佳处偶来登，峭壁奇峰似剑棱。疏雨落潮声隐隐，淡云芳树影层层。遥瞻亲舍恒惆怅，未报君恩益战兢。草草题诗写高兴，翰林风月我何能。
和酬杨司寇
作者：韩雍
朝代：明

愁来无事忽登楼，独倚阑干瞻帝州。宫阙岧峣王气合，海天空阔行云收。故人有道掌邦禁，愧我无能空宦游。允矣大音振治世，词林孰敢鸣相酬。
善庆堂为祝大参赋
作者：韩雍
朝代：明

玉音褒先德，华扁侈上恩。揭之君子堂，瞻仰无朝昏。我闻先大夫，德善夙所敦。积累既云厚，衍庆遗后昆。卓哉人中英，擢第登黄门。献纳著劳绩，进秩参名藩。政成帝简知，封制出天阍。荣恩不及养，此恨那可论。羹墙见形容，水木思本源。流泽不可忘，扁此示子孙。子孙亦知感，孝养隆所尊。题诗表世美，声光耀乾坤。
喜信州作叠山先生书院访其后以奉祀事敬赋二绝
作者：韩雍
朝代：明

国破家亡志不移，文山心事似相期。当年不落豺狼口，成败于今未可知。文节忠魂死亦生，千秋祀典有人承。当年秦贾多时绝，纵使绵绵羞更称。
喜信州作叠山先生书院访其后以奉祀事敬赋二绝喜信州作叠山先生书院访其后以奉祀事敬赋二绝·其二
作者：韩雍
朝代：明
体裁：七言绝句

文节忠魂死亦生，千秋祀典有人承。当年秦贾多时绝，纵使绵绵羞更称。
喜闻台长李公总戎赵公同奉命出师辽东心同力同功成必矣寄鄙诗预申贺臆
作者：韩雍
朝代：明

爱我同台长，公清果独贤。立朝才几日，出塞屡经年。北敌终颠覆，东人解倒悬。征夷又豪杰，同拟上凌烟。
四月十三日西轩晚坐偶成
作者：韩雍
朝代：明

池亭晚来坐，对景已忘言。月色犹未满，蛙声空自喧。八年游岭海，何日到乡园。西北还多事，冥思心更烦。
四月望日驻节分宜晚眺有感
作者：韩雍
朝代：明

山县萧条近水坳，民风淳朴静呼詨。荒村日落笛初歇，古寺月来钟乱敲。聚草群哇喧鼓吹，栖林双鹊竞枝巢。不堪便起怀归念，顿尔欲将名利抛。
图韩范二公经略西夏事迹于正心堂之壁各系以诗著志也·其一
作者：韩雍
朝代：明

魏公真间气，出也遭时亨。芳年掇巍科，柄用良匪轻。谏垣累抗疏，四海蜚英声。望重官益尊，台鼎司钧衡。危疑决大策，宗社赖以平。元勋固莫加，雅量孰可名。维时孽寇贼，西夏为纵横。帝简出群才，命公秉钺行。公行志有在，壮气何峥嵘。誓欲复土疆，肯效城下盟。军容若山动，威令如雷轰。贼闻胆已寒，下马遥相迎。奉表愿纳贡，曷敢复战争。山林有群盗，闻风亦忧惊。薄伐即送降，不假血刃征。坐令数千里，藩镇皆销兵。岂惟边患除，公尤抚边氓。开仓大赈恤，百万死复生。西人感公恩，处处生祠成。朝夕共瞻拜，如念慈母情。天将倾西北，赖公手能擎。人怀左衽忧，赖公终弗更。一世扬伟迹，万古垂光荣。题诗仰馀光，北斗天中明。宋室治已久，三垂悉安生。西贼何奸骄，卒然背初盟。秦中既告急，朝野咸震惊。范老独慨然，誓欲此贼平。面受阃外寄，胸中百万兵。跨马提宝刀，长驱莫敢撄。侵疆始遍历，成算先已行。大顺当要冲，贼必纷纷争。板筑倏云具，旬日完高城。贼闻倾国来，相讶如神明。挥军与血战，败北僵尸横。从兹胆已破，不敢窥咸京。蜀羌亦归心，愿入为编氓。公能推诚信，抚接如孤？。营田万顷馀，劝课皆开耕。西成富收穫，百室俱充盈。有无时懋迁，日中通民情。干戈既偃息，所至壶浆迎。归来告天子，报功亦非轻。黄阁赞大猷，事业尤忠诚。惟公千载士，岂但人中英。先忧与后乐，有志事竟成。泰华擎空高，江汉彻底清。流风播永世，忠献齐芳名。
图韩范二公经略西夏事迹于正心堂之壁各系以诗著志也·其二
作者：韩雍
朝代：明

宋室治已久，三垂悉安生。西贼何奸骄，卒然背初盟。秦中既告急，朝野咸震惊。范老独慨然，誓欲此贼平。面受阃外寄，胸中百万兵。跨马提宝刀，长驱莫敢撄。侵疆始遍历，成算先已行。大顺当要冲，贼必纷纷争。板筑倏云具，旬日完高城。贼闻倾国来，相讶如神明。挥军与血战，败北僵尸横。从兹胆已破，不敢窥咸京。蜀羌亦归心，愿入为编氓。公能推诚信，抚接如孤？。营田万顷馀，劝课皆开耕。西成富收穫，百室俱充盈。有无时懋迁，日中通民情。干戈既偃息，所至壶浆迎。归来告天子，报功亦非轻。黄阁赞大猷，事业尤忠诚。惟公千载士，岂但人中英。先忧与后乐，有志事竟成。泰华擎空高，江汉彻底清。流风播永世，忠献齐芳名。
图韩范二公经略西夏事迹于正心堂之壁各系以诗著志也其一
作者：韩雍
朝代：明
体裁：古风

魏公真间气，出也遭时亨。芳年掇巍科，柄用良匪轻。谏垣累抗疏，四海蜚英声。望重官益尊，台鼎司钧衡。危疑决大策，宗社赖以平。元勋固莫加，雅量孰可名。维时孽寇贼，西夏为纵横。帝简出群才，命公秉钺行。公行志有在，壮气何峥嵘。誓欲复土疆，肯效城下盟。军容若山动，威令如雷轰。贼闻胆已寒，下马遥相迎。奉表愿纳贡，曷敢复战争。山林有群盗，闻风亦忧惊。薄伐即送降，不假血刃征。坐令数千里，藩镇皆销兵。岂惟边患除，公尤抚边氓。开仓大赈恤，百万死复生。西人感公恩，处处生祠成。朝夕共瞻拜，如念慈母情。天将倾西北，赖公手能擎。人怀左衽忧，赖公终弗更。一世扬伟迹，万古垂光荣。题诗仰馀光，北斗天中明。
壬申岁暮预约同寅余公新正郊游值霖雨闷甚正月三日因携壶独酌贡院池亭怅然有怀
作者：韩雍
朝代：明

天眷隆浅薄，日夕不宁处。兹焉肇新岁，崇朝积阴雨。念此休暇期，客抱无可语。呼童携斗酒，聊此适襟宇。岂但解劳瘁，亦以乐治理。高亭独危坐，八窗静如洗。亭下方池深，举网得鲜鲤。烹鲜浮大白，感叹不能已。堪舆寄渺然，固知若逆旅。君亲德未酬，徒以身自许。所幸年未暮，勉进或有取。谁能副我图，怅然忆知己。
壬辰岁午日与林锦衣饮于行台喜雨堂林乘兴为予挥扇面怅然有感书此赠之
作者：韩雍
朝代：明

忆在先朝逢午日，万岁山前常扈跸。綵丝锦囊赐新扇，写生都是林良笔。鼎湖龙游倏九年，林君与我各一天。喜雨堂中忽聚首，又逢午节皆泫然。旧恩未报新恩叠，万里炎荒恋丹阙。须臾酒酣豪兴起，为我挥毫扫明月。吁嗟林君画入神，一笔真可当千金。惟我得多永珍袭，君恩友谊千年心。
夏太常碧梧翠竹图为林同寅季聪题
作者：韩雍
朝代：明

孤桐何亭亭，脩竹亦袅袅。根株起泉石，相引入云表。乔枝润玄云，密叶摇翠葆。所嘉清标同，非比华色好。芳春斗妍姿，嗤彼众花草。一时固悦目，零落苦太早。节操岂若兹，霜风不能挠。良材世皆惜，大匠解品藻。栖食招鸾凰，厥美谩称道。虞廷取制作，音韵天下少。
夏太常竹为琴川钱允言题
作者：韩雍
朝代：明

坡翁作古人，老可已陈迹。谁言古今人，才能不相及。伟哉太常人中英，笔端造化何其精。传得声名满天下，世人翻视文苏轻。琴川隐君天下士，读尽诗书不求仕。高节清风似此君，太常写赠非无意。家藏此君三十年，隐君虽休子能传。传来亦有父风节，携此索我题诗篇。袁丹阳，王子猷，为爱此君名声流。君家父子德与此君侔，我为作诗传千秋。
夜访李少卿回至莲塘寺同宿次少陵韵二首
作者：韩雍
朝代：明

官道千山迥，禅宫一径幽。故人远相送，邀我试同游。野烧随明灭，空云任去留。老僧惟面壁，不解利名愁。招提薄暮至，夹道树重重。枝缀青猿果，巢深白鹤松。因闻禅语秘，顿使宦情慵。清绝题诗处，山寒雪满峰。
夜访李少卿回至莲塘寺同宿次少陵韵二首·其一
作者：韩雍
朝代：明

官道千山迥，禅宫一径幽。故人远相送，邀我试同游。野烧随明灭，空云任去留。老僧惟面壁，不解利名愁。
夜访李少卿回至莲塘寺同宿次少陵韵二首·其二
作者：韩雍
朝代：明

招提薄暮至，夹道树重重。枝缀青猿果，巢深白鹤松。因闻禅语秘，顿使宦情慵。清绝题诗处，山寒雪满峰。
夜酌池边闻钟偶成
作者：韩雍
朝代：明

客中怀抱不曾开，偶对清尊坐绿苔。星月满天飞鸟定，微风遥度晚钟来。
天顺八年春正月晦日予被人倾挤出为浙藩参政脱险途迁美秩又得便道归觐老亲心甚乐焉遂买舟南行二月望日舟次砖河阻风偶成书感一律奉寄同窗师友山东大参简庵王先生
作者：韩雍
朝代：明

出参行省百忧宽，笑解金鱼上木兰。半世萍踪才定迹，八旬椿寿得承欢。不愁月暗趋朝晚，纵使风狂到处安。独坐蓬窗自深感，报君惟有一心丹。
天顺已夘端午节赐游后山观走解有作
作者：韩雍
朝代：明

六龙飞天天下睹，皇度神威谁敢侮。太平时节不忘危，每值良辰犹讲武。五月五日时雨晴，綵云缥缈祥风轻。万岁山前辟驰道，千骑万骑皆长鸣。翠华南来此中驻，诏许元臣同侍卫。嵩呼拜罢玉笋齐，马上武夫争献艺。双双立在雕鞍行，马驰人似康庄平。背旗手戟影不侧，肩水顶火盆无倾。画角齐吹金鼓震，发喊声停出奇阵。飞鎗烟过如电惊，流炮星驰若雷迅。一人骗跃三马过，两人扶抱一马驮。马中一老傍四少，钟南进士降群魔。双驰上下如相翮，相参换马如相厄。倏然抰取一人过，诸葛武侯擒孟获。倒身腹底穿周遭，老蛟捲树翻洪涛。折腰斜从项下过，下岩猛虎声咆哮。有时藏身在金镫，有时控驰若骖乘。有时倒立双足擎，有时偃仰四肢定。群马出猎争腾骧，马驮狮豹皆人妆。饥鹰一掣堕雕鹗，良犬才纵空豺狼。轻便巧捷纷纭去，险状难名亦难记。军中用此出前锋，斩将搴旗孰能禦。平生肉眼未得观，观此盛事人人欢。总誇一时扈从乐，更美千载遭逢难。侍臣拜谢天颜喜，大官赐燕闻天语。御炉香袅箫韶喧，龙驭徐行仙仗起。侍臣步入文华南，高筵广席陈肥甘。黄封御酒味香冽，中官谕劝皆沈酣。君臣同游皇祖诰，与民偕乐圣王道。我皇祖述且宪章，恩德如天孰能报。小臣有幸逢明时，寸心感激深怀思。谫才不作长杨赋，微诚欲献卷阿诗。
天顺庚辰十一月十八日承巡抚大同宣府之命闰月七日陛辞蒙恩赐敕赐酒饭既退朝蒙召至文华殿天颜咫尺褒谕再四复蒙赐谕中官赐酒饭赐宝钞三千贯皆前此所无归而戒行赋此书感且以言志
作者：韩雍
朝代：明

浅薄深惭禄久叨，忽承嘉命敢辞劳。玺书付托兼强镇，天语丁宁特宠褒。宴赏频烦真异数，风云庆会幸相遭。感恩欲问何由报，誓使豺狼远遁逃。
天顺癸未夏大司空南宫白公省堂之后以盆池植莲数本六月中旬有花亭亭出水间世传植莲须谷雨前过此而植则无花惟此莲五月才植今已相次盛发而初发一朵尤高洁可爱异于常品他公馆寓第虽先谷雨而植者犹未有花是诚司空公之贤超越群辈故造物者先时发此以彰美之况公以忠清刚正简在圣衷年逾强仕已峻擢柄用若此异时进台衡掌钧轴展大谋猷建大勋业以俪美古之大贤君子不卜可知是又必宰造化者预以此而示兆也前监察御史孟端之子公乘暇具酒肴延太子少保
作者：韩雍
朝代：明

中台台下石池莲，偏得纯阳气脉先。开出好花香十里，留为清赏集群贤。风摇翠盖斜擎露，水护红幢细引泉。宾主相忘看不厌，酬杯犹儗碧筒传。把酒临池共赏莲，主宾尽美更谁先。东朝少保人中杰，南省司空天下贤。十丈漫劳誇玉井，双头不用数天泉。何如此会真难得，应与濂溪迹并传。
天顺癸未夏大司空南宫白公省堂之后以盆池植莲数本六月中旬有花亭亭出水间世传植莲须谷雨前过此而植则无花惟此莲五月才植今已相次盛发而初发一朵尤高洁可爱异于常品他公馆寓第虽先谷雨而植者犹未有花是诚司空公之贤超越群辈故造物者先时发此以彰美之况公以忠清刚正简在圣衷年逾强仕已峻擢柄用若此异时进台衡掌钧轴展大谋猷建大勋业以俪美古之大贤君子不卜可知是又必宰造化者预以此而示兆也前监察御史孟端之子公乘暇具酒肴延太子少保大司马马公亚卿薛公王公霍公同赏雍沗年末亦获滥预用赋七言近体诗二章纪一时之盛且留为他日之美谈·其一
作者：韩雍
朝代：明
体裁：七言律诗

中台台下石池莲，偏得纯阳气脉先。开出好花香十里，留为清赏集群贤。风摇翠盖斜擎露，水护红幢细引泉。宾主相忘看不厌，酬杯犹儗碧筒传。
天顺癸未夏大司空南宫白公省堂之后以盆池植莲数本六月中旬有花亭亭出水间世传植莲须谷雨前过此而植则无花惟此莲五月才植今已相次盛发而初发一朵尤高洁可爱异于常品他公馆寓第虽先谷雨而植者犹未有花是诚司空公之贤超越群辈故造物者先时发此以彰美之况公以忠清刚正简在圣衷年逾强仕已峻擢柄用若此异时进台衡掌钧轴展大谋猷建大勋业以俪美古之大贤君子不卜可知是又必宰造化者预以此而示兆也前监察御史孟端之子公乘暇具酒肴延太子少保大司马马公亚卿薛公王公霍公同赏雍沗年末亦获滥预用赋七言近体诗二章纪一时之盛且留为他日之美谈·其二
作者：韩雍
朝代：明
体裁：七言律诗

把酒临池共赏莲，主宾尽美更谁先。东朝少保人中杰，南省司空天下贤。十丈漫劳誇玉井，双头不用数天泉。何如此会真难得，应与濂溪迹并传。
奉萱堂诗为吴县主簿李京春题
作者：韩雍
朝代：明

李君佐钜邑，奉萱有高堂。名堂意云何，孝子心彷徨。父兮不可见，母也幸寿康。昔年故里居，思母情孔伤。令迎就禄养，在客如在乡。放衙晴日晡，闭户清宵长。堂中具尊俎，阿母升方床。锦衣率子妇，称寿在膝傍。时新荐珍羞，家酿倾瑶觞。承顺母颜色，欲我忧尽忘。鹤发明翠冠，童颜照霞裳。母心安且乐，遐算应无疆。况君负俊才，佐邑人称良。从兹懋声迹，远到未可量。明镜颂光庭，鸾凤美仇香。愿言踵先哲，显扬更流芳。
奉送尊师唐先生判金华
作者：韩雍
朝代：明

驿亭清酒汎黄花，旧馆诸生满路遮。亲炙久期联玉笋，分违遥送判金华。从来儒术堪经世，此去乡心莫恋家。早使提封遂康济，趋朝终儗拜黄麻。
宁波周御史父母双挽
作者：韩雍
朝代：明

士行无亏女德充，笃生佳器见登庸。人誇偕老同观化，帝念齐贤并锡封。七尺冢棺埋对玉，一抔新土种双松。幽光更有铭文发，长夜神游总笑容。
宜轩诗为乡人郭士忠题
作者：韩雍
朝代：明

一门和气致丰盈，筑得幽轩分外清。诗酒琴棋皆适意，风花雪月总忘情。世间尘事随时应，林下高踪信步行。何日投簪归旧隐，扁舟来此濯尘缨。
宝善堂为姚亚卿乡人题
作者：韩雍
朝代：明

世德恐或坠，名堂在瑶林。守兹万端善，何啻双南金。克阐父祖志，允师圣贤心。勖哉永弗渝，馀庆来骎骎。
宦海虚舟为祝参政赋
作者：韩雍
朝代：明

琐闼薇垣三十年，风波浩瀚一楼船。莱公自叹空横渡，傅相谁招共济川。勇退急流人莫及，载归明月世皆传。如今得伴鸱夷子，放浪五湖为醉仙。
宿东山寺和九川李少卿韵
作者：韩雍
朝代：明

山可闲登水可临，禅家胜景动长吟。水花初摘香移沼，山木渐除风满林。海内有人愁盛暑，云中无路散清阴。相逢最感频相勉，报国终期罄赤心。
宿戈阳山家将明怅然兼忆李少卿二首
作者：韩雍
朝代：明

远路倦行迈，山家宿渐明。催衣勤漏鼓，聒枕乱鸡声。树杪摇风向，檐头溜雨鸣。故乡在何处，展转不胜情。达人林下卧，春梦最分明。不设重门险，何须击柝声。曲肱如尺稳，鼾鼻似雷鸣。任尔朝慵起，都无尘世情。